title: Waivers

text: Vuosina 1977–2003 NHL:ssä oli käytössä ennen runkosarjan alkua suoritettava Waiver Draft eli suojaamattomien pelaajien varaustilaisuus. Sen ideana oli tasoittaa joukkueiden eroja, sillä uudet joukkueet eivät pystyneet kilpailemaan pelaajista vanhojen seurojen tavoin. Varaustilaisuus palveli myös sellaisia pelaajia, jotka eivät saaneet peliaikaa joukkueessaan, mutta heille oli kysyntää jossain muualla. Varaustilaisuudessa joukkueet saivat suojata 20 pelaajaansa. Lisäksi kaikki tulokassopimuksella pelaavat olivat automaattisesti suojattuja. Varaustilaisuudessa oli kaksi kierrosta joiden aikana joukkueet saivat halutessaan varata itselleen toisen joukkueen suojaamattomia pelaajia. Waiver Draft oli yksi kiistakapuloista aikana, ja lopulta siitä päätettiin luopua.


title: Aeros (satelliitti)

text: Aeros oli saksalainen kaukokartoitussatelliitti, jonka Saksa toteutti yhdessä Nasan kanssa. Satelliitti tutki ilmakehää ja ionosfääriä.


title: Aeros (satelliitti)

text: Aeros-satelliitin rakensi yhdysvaltalainen Ball Aerospace. Mission rahoittivat Nasa ja Saksan "Bundesministerium für Foschung und Technologie".


title: Aeros (satelliitti)

text:
Aeros A ja Aeros B satelliiteissa oli samat laitteet, A-satelliitissa osa laitteista ei toiminut. Aikoinaan suunniteltiin Aeros C -satelliittia, joka olisi laukaistu sukkulalla.
Aeros-satelliittien maa-asemista yksi sijaitsi Utsjoen Kevolla.


title: Spectrum (albumi)

text: Spectrum on fuusiojazz-rumpali Billy Cobhamin pitkäsoitto. Vuonna 1973 julkaistu albumi oli Cobhamin ensimmäinen julkaisu, ja sitä pidetään yleiesti hänen soolouransa huippukohtana. Albumi oli myös merkittävä virstanpylväs koko fuusiojazz-genren kehityksessä. Albumin tyyli on saanut vaikutteita Miles Davisilta ja Mahavishnu Orchestralta; Cobham oli tehnyt molempien kanssa paljon yhteistyötä aiemmin.


title: Spectrum (albumi)

text: Cobhamin on väitetty albumia levyttäessään käyttäneen läpikuultavaa akryylimuovista Fibes-rumpusettiä, jota hän oli soittanut myös Mahavishnu Orchestrassa. Kitaraa albumilla soittaa Tommy Bolin, joka myöhemmin liittyi hard rock -yhtye Deep Purpleen. Hänet pyydettiin yhtyeeseen laulaja David Coverdalen ihastuttua Bolinin soittoon "Spectrumilla".


title: Spectrum (albumi)

text: "Spectrumilta" löytyvän kappaleen "Stratus" voi kuulla soivan "Grand Theft Auto IV" -pelissä fiktiivistä "Fusion FM" -kanavaa kuunnellessa. Psytrance-yhtye Shpongle on myös lainannut kappaleen bassonsoittoa kappaleessaan "Circuits of Imagination".


title: Spectrum (albumi)

text: "Spectrum" on Cobhamin laajan tuotannon arvostetuimpiin kuuluva albumi. Allmusic nimeää sen hänen parhaimmakseen yhdessä vuoden 2001 "The Art of Threen" kanssa: kumpikin saa sivustolta neljä ja puoli tähteä viidestä. Sivuston kriitikon Scott Yanowin mukaan albumi "erottuu edukseen: [se on] vahva yhdistelmä rockaavia rytmejä ja jazz-improvisaatiota." Myös progreviews.comin arvostelu kehuu "Spectrumia" ja sen virtuoosimaista soittoa, vaikkakin pitää heikkoutena lyhyehköjen rumpusooloraitojen sijoittamista varsinaisten kappaleiden väliin.


title: Spectrum (albumi)

text: Kaikki kappaleet on merkitty Billy Cobhamin tekemiksi.Albumin äänitti ja miksasi Ken Scott.


title: Operaatio Hastings

text: Operaatio Hastings oli Yhdysvaltain armeijan operaatio Vietnamin sodassa. Operaatiossa yhdysvaltalaiset onnistuivat työntämään pohjoisvietnamilaiset joukot Pohjois- ja Etelä-Vietnamin välisen demilitarisoidun vyöhykkeen yli pohjoiseen.


title: Operaatio Hastings

text: Tästä operaatiosta on mainittu elokuvassa nimeltä Full Metal Jacket.


title: Operaatio Hastings

text: Battlefield Vietnam pelissä Operaatio Hastingsista on tehty taso. issa on myös taso tästä operaatiosta.


title: Makita

text:
Makita on japanilainen sähkötyökaluja valmistava yritys. Makita perustettiin Japanissa 1915. Makitan sähkötyökalujen myyntiosuus on 20 prosenttia maailmalla valmistetuista sähkötyökaluista. Makitan tehtaita sijaitsee Japanissa, Kiinassa, Yhdysvalloissa, Englannissa, Kanadassa, Meksikossa, Brasiliassa ja Romaniassa.
Vuonna 2017 Makita oli liikevaihdoltaan maailman seitsemänneksi suurin käsi- ja sähkötyökalujen valmistaja Stanley Black & Deckerin, Boschin, Fortiven, Techtronic Industriesin, Hiltin ja ITW:n jälkeen.


title: Markojuhani Rautavaara

text:
Markojuhani Rautavaara (s. 19. heinäkuuta 1960 Helsinki) on suomalainen lauluntekijä, muusikko, äänitaiteilija, soitinrakentaja ja musiikkiohjaaja. Hän esiintyy aktiivisesti sekä trubaduurina että yhtyeensä Rautavaara & Teräskielet säestyksellä. Rautavaara toimii yhdessä Sinikka Ala-Leppilammen kanssa taiteellisena johtajana Hailuodon Musiikkipäivillä. Hänen isänsä oli säveltäjä Einojuhani Rautavaara ja äitinsä laulaja Mariaheidi Rautavaara.
Kokoelmalevyt


title: Myllylähde (Oripää)

text: Myllylähde on noin kolmihehtaarinen ison, padotun lähdelammen muodostava lähde Oripäässä Varsinais-Suomessa. Lähde sijaitsee Säkylästä Mellilään johtavan harjun kupeessa lähellä entisen Alastaron kunnan rajaa ja on eräs Loimijokeen Alastarolla Loimaalla laskevan Hanhijoen alkulähteistä.


title: Myllylähde (Oripää)

text: Lähteen rannat ovat mesotrofista eli keskiravinteista nevarämettä ja lähteistä lettonevaa, ja suon reunassa kangasta vastaan on pieniä lähteensilmiä ja tihkupintoja. Lähde on kasviltoltaan erittäin arvokas. Sen lajistoon kuuluvat muiden muassa lähdesara, hetesara, punakämmekkä, sykeröpiippo ja kiiltosirppisammal. Linnustoon kuuluvat muiden muassa keltavästäräkki ja koskikara. Luontoarvojensa takia lähde lähiympäristöineen on otettu Natura 2000 -ohjelmaan.


title: Myllylähde (Oripää)

text: Myllylähde on Suomen suurimpia lähteitä, kutsuttu joskus Suomen ja Pohjoismaidenkin suurimmaksi. 1990-luvulla ja 2000-vuosikymmenellä lähteen virtaama on kuitenkin vähentynyt kymmenesosaan aikaisemmasta. 2000-luvun taitteessa lähteen keskimääräinen vuorokausivirtaama oli 6 500 kuutiometriä (m³), kun vuonna 2011 se oli enää 1 000 m³. Syynä on pidetty runsasta vedenottoa.


title: Myllylähde (Oripää)

text: Myllylähteessä paljastui kevättalvella 2011 suuri kalakuolema. Tämän aiheuttajaksi osoittautui happikato. Happikadon todettiin johtuneen siitä, että lähteen virtaama oli pienentynyt ja sen pinta tämän takia talvella jäätynyt. Monien mielestä syynä oli tekopohjavesilaitoksen koekäyttö. Sittemmin lähteen tilan on arvioitu parantuneen.


title: Kaišiadorys

text: Kaišiadorys on eteläisessä Liettuassa, Kaunasin läänissä sijaitseva kaupunki. Se toimii Kaišiadorysin kunnallispiirin hallinnollisena keskuksena. Vuonna 2010 kaupungin väkiluku oli 9 642 asukasta.


title: Myllylähde (Alastaro)

text: Myllylähde on Loimaan Alastarolla sijaitseva, Virttaankankaasta purkautuva lähde. Se sijaitsee Virttaan kylässä, Oripään kunnan rajalla lähellä seututietä 213 ja se on eräs Säkylän Pyhäjärveen laskevan Pyhäjoen alkulähteistä. Lähde on aikoinaan padottu vesivoiman saamiseksi jauhomyllyjä varten. Nykyään se on yhtenä etappina Virttaankankaan harjureitin ulkoilureitillä, ja lähteen ympäristöön on kunnostettu myllytupa, turvekammi ja pitkospuut.


title: Myllylähde

text: Myllylähde voi tarkoittaa muiden muassa seuraavia:


title: Pasvalys

text: Pasvalys on pohjoisessa Liettuassa, Panevėžysin läänissä, Svalia-joen rannalla sijaitseva kaupunki. Se toimii Pasvalysin kunnallispiirin hallinnollisena keskuksena. Vuonna 2010 kaupungin väkiluku oli 8 120 asukasta.


title: Ratsastus kesäolympialaisissa 1964

text: Vuoden 1964 kesäolympialaisten ratsastus järjestettiin 16. – 24. lokakuuta 1964 Karuizawassa, Naganossa, Japanissa. Tämä oli 12. kerta kun laji oli mukana olympialaisten ohjelmassa. Mukana oli 116 osanottajaa 20 eri maasta. Tapahtumia oli kuusi.


title: Kupiškis

text: Kupiškis on Liettuassa, Panevėžysin läänissä sijaitseva kaupunki. Se toimii Kupiškisin kunnallispiirin hallinnollisena keskuksena. Vuonna 2010 kaupungin väkiluku oli 7 964 asukasta.


title: Hanhijoki

text: Hanhijoki on suomenkielinen nimi, joka esiintyy sekä sukunimenä että paikannimenä. Se voi viitata muiden muassa seuraaviin:


title: Johnny the Fox

text: Johnny the Fox on irlantilaisen Thin Lizzy -yhtyeen albumi vuodelta 1976. Albumilta löytyvä "Don't Believe A Word" oli hitti Britanniassa (12. sija). "Johnny the Fox" ei ollut aivan yhtä suuri menestys kuin edeltäjänsä "Jailbreak".


title: Opaskoirakoulu

text: Opaskoirakoulu on Vantaan Itä-Hakkilassa toimiva oppilaitos, jossa koulutetaan opaskoiria näkövammaisten käyttöön. Se on suurin kolmesta Suomessa toimivasta, opaskoiria tuottavasta koirakoulusta. Opaskoirakoulu on Näkövammaisten Keskusliitto ry:n alainen yksikkö. Koulutuksen lisäksi Opaskoirakoulu myös kasvattaa koiria. Koulua johtaa Riitta Liimatainen.


title: Opaskoirakoulu

text: Opaskoirien koulutus oli tarkoitus aloittaa Suomessa 1939, mutta talvisodan syttyminen sekoitti suunnitelmat. Ruotsista lahjoitettiin 1940 sotasokeille viisi koulutuksensa aloittanutta koiraa, joiden mukana tuli kouluttaja Lars Svartengren. Koulutuksesta vastasi aluksi Hämeenlinnassa sijaitseva sotakoirakoulu. Koulutuksen rahoitti pitkään Suomen Punainen Risti. Espoon Mäkkylään valmistui 1947 opaskoirakoulu, ja tuolloin koulutuksesta vastasivat Sotasokeat ry ja Sotainvalidien Veljesliitto.


title: Opaskoirakoulu

text: Vuonna 1976 vastuu toiminnasta siirtyi Opaskoirasäätiölle. Näkövammaisten Keskusliiton otettua vastuun alkoi uuden koulun suunnittelu. Koulu valmistui 1987 Vantaan Itä-Hakkilaan.


title: Opaskoirakoulu

text: Koulu kasvattaa lähes kaikki koirat itse, mutta jonkin verran ostetaan koiria muilta kasvattajilta. Koulu saa joskus myös pentulahjoituksia.


title: Opaskoirakoulu

text: Yleisin opaskoirarotu on labradorinnoutaja, joita oli vuoteen 1998 mennessä koulutettu 686. Seuraavaksi yleisimmät ovat saksanpaimenkoira 489, rottweiler 62 ja kultainennoutaja 10. 1960-luvulle saksanpaimenkoirat olivat kasvatuksessa enemmistönä, mutta viime ajat kasvatuksen pääpaino on ollut labradorinnoutajassa, joka on myös koulun oman Opas-kennelnimen rotu. Pentuja syntyy vuosittain noin 50.


title: Hanhijoki (joki Alastarolla)

text: Hanhijoki on 15 kilometriä pitkä joki Satakunnassa ja Varsinais-Suomessa. Joki kuuluu Kokemäenjoen vesistön Loimijoen valuma-alueeseen ja se on Loimijoen vasemmanpuolinen sivujoki. Hanhijoen suu sijaitsee 38 kilometriä ylävirtaan Loimijoen suulta. Hanhijoen valuma-alue on pinta-alaltaan 92 km² ja se on valuma-alueensa laskujoki. Hanhijoen valuma-alue ulottuu Loimaan ja Oripään kuntien alueille.


title: Hanhijoki (joki Alastarolla)

text: Joki yhtyy Loimijokeen Alastaron Mälläisissä, missä Loimijoen jokilaakso on tasainen eikä vietä yhtään. Joella onkin siellä meanderoiva kulku, kun se laskee alhaalla savitasangolla. Yläjuoksulla Hanhijoki on käynyt läpi perkauksia ja oikaisuja viljelyn laajentuessa ylempänä oleville soilla. Hanhijoen pääuoma on 7,7 kilometriä pitkä ja sen yläpäähän yhtyy kaksi erisuuruista sivuhaaraa.


title: Hanhijoki (joki Alastarolla)

text: Vasemmalta Hanhijokeen yhtyy Virtaoja, jonka valuma-alueen pinta-ala on 21 km². Se saa vetensä pääasiassa Virttaankangasta reunustavilta soilta. Sivutessaan Himaistenrahkaa jokihaaran nimeksi tulee Sepänoja, joka saa alkuunsa Virttaan kylästä, jonka takaa osa vesistä virtaa.


title: Hanhijoki (joki Alastarolla)

text: Oikealta yhtyvää haaraa voisi pitää pääuomana, koska sen valuma-alueen pinta-ala on 46 km². Se virtaa Polvarin, Hanisaaren ja Hanhijoen kylien kautta kiertäen Himaistenrahkan sen eteläpuolelta. Aivan joen latvoilla Myllykylässä sijaitsee Myllylähde. Tätä lähdettä tai lampea voi pitää myös Hanhijoen lähteenä ja sen olemassaolo selittää suuren osan valuma-alueen 0,03 % järvisyydestä. Hanisaaren kohdalla siihen yhtyy etelästä Paratusojan ja Uitonojan sivuhaarat, joiden yhteinen valuma-alueen pinta-ala on 14 km².


title: Hanhijoki (joki Alastarolla)

text: Jokea on perattu useaan otteeseen, johon on ainakin neljä kertaa saatu lupa. Jo vuonna 1795 haki Jacob Ericsson Heikkilän talosta lupaa Hanhijoen perkaukseen. Samoin on vuonna 1824 oli jätetty kaksikin hakemusta saada perata Hanhijoen uomaa. Hakijoina olivat väljästi ilmaistuna ensimmäisessä tilanomistajat ja toisessa loimaalaiset. Päätökset on tehty kuukauden välein, joten kummankin hakemuksen sisältö on ollut päättäjien tiedossa ja perkauksia on tehty kahdella eri porukalla. Lähes 70 vuotta myöhemmin hakivat Axel Nyberg ja kumppanit lupaa perata Hanhijoenpuroa. Myönteinen päätös asiasta saatiin vuonna 1894 ja myöhemmin sitten tutkittiin Hanhijoen ja Virtsanojan perkauksen vaikutuksia.


title: Hanhijoki (joki Alastarolla)

text: Paikalliset nimet Järvisuo ja Lammi viittaavat siihen, että paikalla olisi ollut järvi, joka on sittemmin kuivatettu pois. Tähän viittaavat myös viittaukset paikalliseen muistitietoon, vaikka järven nimeä ei pystytäkään mainitsemaan. Tästä on jäänyt arkistoihin hakemus vuodelta 1863, jossa pyydettiin lupa suorittaa järvenlasku ja Hanhijoen perkaus. Jos nämä kaksi asiaa liittyivät toisiinsa, tässä voisi olla kyseessä "Hanhijärven" laskeminen. Järvenlaskun hakijoita olivat läheisen Männistönkylän asukkaat, jotka olivat valtuuttaneet J. Nummelinin hakemaan lupaa omasta puolestansa.


title: Bad Reputation

text: Bad Reputation on Thin Lizzyn studioalbumi vuodelta 1977. Kuten kansikuva kertoo, albumi tehtiin pääosin kolmimiehisenä (Phil Lynott, Brian Downey, Scott Gorham) Brian Robertsonin oltua sivussa yhtyeen toiminnasta. Robertson palasi yhtyeeseen nauhoitusten loppuvaiheessa ja soittaa kansitietojen mukaan kolmella kappaleella.


title: Bad Reputation

text: Albumin tuotti yhdysvaltalainen, muun muassa Marc Bolanin ja David Bowien kanssa työskennellyt Tony Visconti. Singlenä julkaistu ”Dancing in the Moonlight (It’s Caught Me in Its Spotlight)” nousi Britannian singlelistalla sijalle 14. Myös itse albumi menestyi hyvin nousten 4. sijalle saman maan albumilistalla.


title: Kourajoki

text: Kourajoki eli Palojoki on 45 kilometriä pitkä joki pääasiassa Satakunnassa ja Pirkanmaalla. Joki kuuluu Kokemäenjoen vesistön Loimijoen valuma-alueeseen ja se on Loimijoen pohjoinen sivujoki. Kourajoki yhtyy Loimijokeen 20 kilometriä sen suistosta. Sen valuma-alueen pinta-ala on 243 km² tai 228,15 km² ja se ulottuu Punkalaitumen, Loimaan ja Huittisten alueille. Joki virtaa peltojen ja soisten metsien läpi ja valuma-alueeseen, jonka järvisyys on 0,06 %, kuuluu kolme pientä järveä.


title: Kourajoki

text: Joen latvahaara Palojoki saa alkunsa Loimaan Orisuolta, virtaa ensin Punkalaitumen alueella Kanteenmaan kylän sivuitse, ja jatkuu sitten Huittisten ja Loimaan, aiemmin Alastaron, rajajokena. Tämän jälkeen joki kulkee kappaleen matkaa Alastarolla Loimaalla ja edelleen Vampulassa Huittisissa, missä siihen yhtyy Alastarolta Loimaalta Murronjoki eli Alainenjoki. Murronjoen suulta eteenpäin joki virtaa Kouranjoen nimellä Huittisten alueella pitkin entistä Huittisten ja Vampulan rajaa ja laskee Loimijokeen Huittisten ja Vampulan puolivälissä.


title: Kourajoki

text: Joen varhainen tunnettu nimi on ollut Palojoki. Tällä nimellä se tunnettiin yleisesti esimerkiksi 1900-luvun alkupuolella, kun Huittisten hirvenpää löydettiin ja kirjattiin muistiin. Varhaisempi tieto on vuonna 1856 julkaistussa Kalmbergin kartastossa, jossa joen nimi oli alajuoksulla kirjoitettu "Pallojoki" . Tästä ajasta on muistona edelleen alajuoksulla oleva vanha Palojoen kylä. Nykykartoissa alajuoksua kutsutaan Kourajoeksi ja yläjuoksua Kanteenmaalta lähtien Palojoeksi. Myös yläjuoksulla on Palojoen ja Palosaaren kylät.


title: Kourajoki

text: Seuraavassasa luetellaan joen merkittävimmät sivuhaarat joen suulta kohti joen latvaa. Suluissa ovat sivujoen suun etäisyys joen suulta ja sivuhaaran valmuma-alueen laajuus.


title: Kourajoki

text: Kourajoki yhtyy Loimijokeen 20 kilometriä Loimijoen suistosta. Majaoja (7 km ja 13 km²) on ensimmäinen merkittävä Kourajokeen laskeva oja joen suulta lukien.


title: Kourajoki

text: Kourajoen toiseksi suurin sivujoki on Murronjoki (9 km ja 54 km²), joka on 22 kilometriä pitkä. Loimaan (aiemmin Alastaron) puolella sitä aletaan kutsua Alaiseksijoeksi. Hennijoen kylän kohdalla jokea kutsutaan Hennijoeksi ja Kuljunmaassa sitä kutsutaan Alhonojaksi. Joen lähteenä on Leppisuon länsireuna. Leppisuolla sijaitsee läntinen Leppijärvi. Hennijoen kylän kohdalla Hennijokeen yhtyy Lampijärven laskuoja.


title: Kourajoki

text: Kalsinoja (12 km ja 15 km²) tuo vedet Riuttanmaan peltoaukealta ja Ilmiönoja (27 km ja 10 km²) Ilmiönsuolta.


title: Kourajoki

text: Palojoen (27 km ja 75 km²) voidaan katsoa alkavan Ilmiönojan yhtymäkohdasta. Joki on 18 kilometriä pitkä ja se tuo Isosuon, Leppisuon ja Telkusuon vedet sekä Lylysuon-, Arkkuinsuon-, Vihalaidansuon- ja Varvusensuon turvetuotantoalueiden vedet Punkalaitumenjokeen. Leppisuolla sijaitsee itäinen Leppijärvi.


title: Kourajoki

text: Kalmbergin kartaston perusteella vaikuttaa siltä, ettei alueella ole harrastettu järvien laskua tai kuivattamista.


title: Tuvalun historia

text: Tuvalun historian ensimmäiset asukkaat lienevät tulleet lähisaarilta ensimmäisellä vuosituhannella jaa., vaikka varhaisemmastakin asutuksesta on todisteita. Saarille tuli polynesialaisia ja vähäisemmissä määrin mikronesialaisia. Ensimmäisenä eurooppalaisena saaret löysi Álvaro de Mendaña de Neira vuonna 1568.


title: Tuvalun historia

text: Eurooppalaiset antoivat saarille nimeksi Ellicesaaret, ja ne olivat pitkään syrjäisen sijaintinsa ansiosta eristyksissä. Vasta 1800-luvulla saarille alkoi tulla eurooppalaisia vaikutteita, kuten kristinusko. Vuonna 1877 Ellicesaaret siirtyivät Britannian siirtomaahallintoon. Ellicen- ja Gilbertinsaarista tuli Gilbert- ja Ellicesaarten protektoraatti 1892 ja siirtokunta 1912.


title: Tuvalun historia

text: Saaret erosivat 1974, ja Ellicesaaret itsenäistyivät 1. lokakuuta 1978 nimellä Tuvalu. Maan ensimmäinen pääministeri oli Toaripi Lauti. Tuvalu liittyi Yhdistyneisiin kansakuntiin vuonna 2000, jolloin siitä tuli myös Kansainyhteisön täysjäsen. Tuvalua uhkaa 2000-luvulla merenpinnan nousu, ja YK:n mukaan koko saariryhmä on vaarassa jäädä merenpinnan alle.


title: Tuvalun historia

text: Tuvalun varhaisimmat asukkaat olivat pääasiassa polynesialaisia Samoalta, Tokelausta, Tongalta ja Uvealta. Pohjoisimmille saarille tuli myös mikronesialaisia Kiribatilta. Mikronesialaiset asuttivat erityisesti Nuita. Tuvalun eteläisin saari Niulakita sai ensimmäiset asukkaansa vasta 1900-luvulla.


title: Tuvalun historia

text: Kielitieteilijöiden arvion mukaan Tuvalun ensimmäiset asukkaat saapuivat saarelle ajanlaskun alussa. Sukeltajat löysivät kuitenkin vuonna 1986 Nanumangan luolista todisteita varhaisihmisen asutuksesta 8 000 vuoden takaa. Tämä on ristiriidassa Tyynenmeren alueen asutushistorian kanssa, sillä sen oletetaan asutetun vasta tuhansia vuosia myöhemmin.


title: Tuvalun historia

text: Tuvalun varhaishistoriaa hallitsivat paikalliset hallitsijat, "alikit". Jokainen "aliki" hallitsi yhteiskuntaa, jonka jokaisella yksilöllä oli omat määrätyt tehtävänsä. Jokaisella "sologalla" (”perhe”) oli oma vastuunsa yhteiskunnassa. Perhe saattoi esimerkiksi olla vastuussa rakentamisesta, kalastamisesta, tanssimisesta tai parantamisesta. Perinnetietojen välittämistä toisille perheille pidettiin tabuna.


title: Tuvalun historia

text: Ensimmäisenä eurooppalaisena Tuvalun näki tutkimusmatkailija Álvaro de Mendaña de Neira, joka havaitsi Nuin 1568 ja Niukalitan 1595. Hän saapui Nuin lähistölle Salomonsaarilta tammikuussa 1568 "Capitana"-aluksellaan. Toisella tutkimusmatkallaan Mendaña de Neira nimesi Niukalitan La Solitariaksi. Vasta 200 vuotta myöhemmin seuraava eurooppalainen löysi alueelle, kun Francisco Antonio Mourelle saapui Nanumangalle 5. toukokuuta 1781. Hän oli ollut matkalla Manilasta Meksikoon, kun hänen aluksensa "La Princesa" oli joutunut epäsuotuisiin tuulien vietäväksi. Mourelle ei onnistunut jalkautumaan saarelle, vaikka paikalliset asukkaatkin yrittivät vetää frigattia lähemmäksi rantaa. Mourelle hylkäsi lopulta aikeensa ja lähti paluumatkalle. Hän ohitti vielä Nanumean saaren.


title: Tuvalun historia

text:
Yhdysvaltalaisen kauppalaiva "Rebeccan" kapteeni De Peyster löysi Funafutin atollin 1819 ja nimesi sen brittiläisen poliitikon Edward Ellicen mukaan Ellicen ryhmäksi. Ellice omisti De Peysterin laivan lastin. Seuraavana aamuna De Peyster näki vielä Nukufetaun ja nimesi sen Peysterin ryhmäksi. Myöhemmin englantilainen hydrografi A. G. Findlay alkoi käyttää koko saariryhmästä nimeä Ellicensaaret.
De Peysterin jälkeen monet kauppiaat ja valaanpyytäjät kävivät alueella. Valaanpyytäjä George Barrett "Independence II" -aluksellaan löysi Nukulaelaen marraskuussa 1821. Vuonna 1825 Obed Starbuck löysi Niutaon sekä Vaitupun ja hollantilaisen "Pollux"-aluksen kapteeni havaitsi Nuin yli 250 vuotta Mendaña de Neiran matkan jälkeen. Exploring Expedition -tutkimusmatkan johtaja Charles Wilkes vieraili 1841 kolmella saarella ja kutsui alkuperäisasukkaita vierailemaan aluksillaan.


title: Tuvalun historia

text: Vuosien 1850–1875 aikana Tuvalun väkiluku väheni radikaalisti. Saarelaisia vietiin orjiksi plantaaseille Queenslandiin ja Fidžille. Lisäksi saarten väkilukua pienensivät eurooppalaisten tuomat taudit. Vuonna 1863 perulaiset orjakauppiaat kidnappasivat Funafutilta ja Nukulaelaesta 400 ihmistä; lähes kaksi kolmasosaa saarten asukkaista. Heidät vietiin Peruun työskentelemään guanokaivoksissa.


title: Tuvalun historia

text: Kristinuskon Tuvalulle toi London Missionary Societyn (LMS) cookinsaarelainen diakoni Elekana. Hän ajautui vuonna 1861 Nukulaelaelle. Palattuaan Tuvalulta takaisin Samoalle hän ilmoitti LMS:n lähetystyöntekijöille Nukulaelaella olevan asukkaita, jotka tarvitsevat evankeliumia. Pastori A. W. Murray avasi virallisesti toiminnan Tuvalulla vuonna 1865, kun hän vieraili saarilla. Tuvalulaiset kääntyivät suhteellisen nopeasti kristinuskoon. Pian tämän jälkeen perinteiset väestön liikakasvua estävät käytännöt, kuten lapsentapot ja abortit, kiellettiin. 1800-luvun lopussa Tuvalun väkiluku alkoikin kasvaa jälleen tasaisesti.


title: Tuvalun historia

text:
Brittihallinnon alaisuuteen Tuvalu, eli silloiset Ellicesaaret siirtyi vuonna 1877, kun perustettiin läntisen Tyynenmeren territorio, jonka päämaja sijaitsi Fidžillä. Vuonna 1892 perustettiin Gilbert- ja Ellicesaarten protektoraatti, johon kuului siis Ellicesaarten lisäksi Gilbertsaaret. Vuonna 1916 protektoraatista tehtiin siirtokunta, ja seuraavien 20 vuoden aikana siirtokuntaan liitettiin muitakin saariryhmiä, kuten Line- ja Phoenixsaaret.
Toisessa maailmansodassa japanilaiset saapuivat Gilbertinsaarille joulukuussa 1941, kun he valloittivat Tarawan. Gilbert- ja Ellicesaarten siirtokunnan pääkaupunki siirrettiin tilapäisesti Gilbertinsaarilta Funafutille. Japanilaiset suunnittelivat hyökkäystä Ellicensaarille, mutta tappiot Midwayn taistelussa hidastivat heidän etenemistään. Yhdysvaltalaiset ehtivätkin ensin Ellicesaarille ja rakensivat Funafutille lentoaseman lokakuussa 1942. Tämän jälkeen he rakensivat vielä asemat Nukufetaulle ja Nanumealle. Japanilaiset pommittivat kaikkia kolmea saarta, mutta vahingot jäivät niillä pieniksi. Saaret olivat merkittävä välietappi yhdysvaltalaisille matkalla pohjoiseen, jossa odotti Tarawan taistelu marraskuussa 1943.


title: Tuvalun historia

text: Toisen maailmansodan jälkeen monet tuvalulaiset muuttivat Tarawalle työpaikkojen perässä. Tarawalla oli paremmat mahdollisuudet työllistymiselle, erityisesti sodan tuhojen jälleenrakentamisen takia.


title: Tuvalun historia

text: 1970-luvulla etniset jännitteet gilbertinsaarelaisten ja ellicensaarelaisten välillä kasvoivat. Ellicensaarella asui siirtokunnan vähemmistönä olevia polynesialaisia, ja Gilbertinsaarilla mikronesialaisia. Vuonna 1974 britit myönsivät siirtokunnalleen autonomian. Toukokuussa 1974 siirtokunnan hallinto oli kokonaan paikallisilla, kun perustettiin oma parlamentti, jonka 28 jäsenestä kahdeksan oli Ellicensaarilta. Ellicensaarelaiset halusivat kuitenkin täyden itsehallinto-oikeuden, sillä he tunsivat, että he olivat joutuneet briteiltä gilbertinsaarelaisille. Brittiläiset järjestivät Ellicensaarilla kansanäänestyksen, ja 92 prosenttia äänestäjistä halusi erota Gilbertinsaarista.


title: Tuvalun historia

text:
Ellicensaarista tuli oma Yhdistyneen kuningaskunnan alusmaansa 1. lokakuuta 1975 siirtomaa-aikaa edeltävällä nimellä Tuvalu. Tammikuun alussa 1976 uuden siirtokunnan hallinto oli siirtynyt täysin Tarawalta Funafutille. Gilbertinsaaret itsenäistyivät heinäkuussa 1979 nimellä Kiribati. Tuvalulla järjestettiin ensimmäiset parlamenttivaalit vuonna 1977. Tuvalusta tuli itsenäinen 1. lokakuuta 1978 viiden kuukauden sisäisen itsehallinnon jälkeen. Maan ensimmäiseksi pääministeriksi valittiin Toaripi Lauti. Samalla siitä tuli Kansainyhteisön erityisjäsen.
Helmikuussa 1986 Tuvalulla järjestettiin kansanäänestys valtiomuodosta. Tuvalu oli perustuslaillinen monarkia, jonka valtionpäämies oli Yhdistyneen kuningaskunnan monarkki. Kansanäänestyksessä vain yksi yhteisö kannatti tasavaltaa. Lokakuussa 1991 Tuvalun hallitus ilmoitti hakevansa Yhdistyneeltä kuningaskunnalta korvauksia talouden huonosta hoidosta. Se väitti, että maan talous ja infrastruktuuri oli huonossa kunnossa siirtomaa-ajan jälkeen. Suhde entiseen siirtomaaisäntään heikkeni entisestään 1992, kun brittihallitus kritisoi pääministeri Bikenibeu Paeniun politiikkaa.


title: Tuvalun historia

text:
Tuvalun parlamentti päätti joulukuussa 1994 poistaa Yhdistyneen kuningaskunnan lipun maan lipusta. Uusi lippu otettiin käyttöön lokakuussa 1995. Valtaosa kansasta ei kuitenkaan kannattanut uutta lippua, ja pääministeri Kamuta Latasi sai epäluottamuslauseen parlamentilta joulukuussa 1996. Paeniu valittiin uudelleen pääministeriksi, ja hän palautti alkuperäisen lipun helmikuussa 1997.
Syyskuussa 1998 Tuvalun hallitus solmi kanadalaisen yrityksen kanssa sopimuksen maan .tv-verkkotunnuksen vuokraamisesta. Tämä sopimus kariutui, mutta helmikuussa 2000 julkistettiin, että yhdysvaltalainen yritys oli vuokrannut tunnuksen 50 miljoonalla dollarilla. Tulojen ansiosta Tuvalu pystyi hakemaan Yhdistyneen kansakuntien jäsenyyttä, ja valtio hyväksyttiin YK:iin myöhemmin samana vuonna. Vuonna 2000 siitä tuli myös Kansainyhteisön täysjäsen. Samana vuonna 18 koulutyttöä ja heidän ohjaajansa kuoli tulipalossa Vaitupulla. Onnettomuus oli Tuvalun itsenäisyyden ajan tuhoisin.


title: Tuvalun historia

text: Uusi-Seelanti tarjosi vuonna 2001 uudelleenasuttamaan tuvalulaisia uhkaavan merenpinnan nousun takia. Jo vuonna 1989 YK:n raportissa mainittiin Tuvalun saarivaltion olevan vaarassa hävitä 2000-luvulla. Maaliskuussa 2001 Tuvalu, Kiribati ja Malediivit uhkasivat Yhdysvaltoja oikeudella, kun se ei ollut hyväksynyt Kioton ilmastosopimusta. Lokakuussa 2003 Niuen saari lupautui ottamaan vastaan ilmastopakolaisia Tuvalusta. Niue oli kärsinyt jo pitkään muuttoliikkeestä Uuteen-Seelantiin.


title: Tuvalun historia

text: Taiwan lupautui helmikuussa 2009 auttamaan Tuvalua merenpinnan nousun aiheuttamissa ongelmissa. Tuvalu on yksi harvoista valtioista, jotka on tunnustanut Taiwanin itsenäisyyden. Joulukuussa 2009 Tuvalu hylkäsi Kööpenhaminan ilmastosopimuksen, koska piti sitä riittämättömänä.


title: Dame N’Doye

text: Dame N’Doye (s. 21. helmikuuta 1985 Thiès, Senegal) on senegalilainen jalkapalloilija. Hän edustaa englantilaista Hull Cityä ja on pelipaikaltaan hyökkääjä.


title: Dame N’Doye

text: N’Doye aloitti ammattilaisuransa kotimaansa ASC Jeanne d'Arcista vuonna 2003. Hän pelasi joukkueessa kolme kautta, jonka jälkeen hän siirtyi Al-Saddin kautta Académica Coimbraan.


title: Dame N’Doye

text: Hyvin sujuneen kauden jälkeen portugalilaisseurassa, N’Doye teki sopimuksen kreikkalaisjätti Panathinaikosin kanssa. Hänestä maksettiin 800 000 siirtokorvaus.


title: Dame N’Doye

text: 12. tammikuuta 2009 hän siirtyi tanskalaisseura Kööpenhaminaan arviolta noin 2 miljoonan euron siirtokorvauksella. Hän teki joukkueen kanssa 4½-vuotisen sopimuksen.


title: Finnwatch

text: Finnwatch ry on yritystoiminnan globaaleja vaikutuksia tutkiva yhdistys, joka pyrkii edistämään ekologisesti, sosiaalisesti ja taloudellisesti vastuullista liiketoimintaa vaikuttamalla yrityksiin, talouden sääntelyyn ja yhteiskunnalliseen keskusteluun. Finnwatchin taustalla on joukko suomalaisia kehitys-, ay- ja ympäristöjärjestöjä.


title: Finnwatch

text: Finnwatch tarkkailee suomalaisten ja Suomeen vahvasti sidoksissa olevien yritysten toiminnan vaikutuksia kehitysmaissa. Järjestö myös osallistuu selvitystensä pohjalta yhteiskunnalliseen keskusteluun sekä pyrkii vaikuttamaan Suomen ja EU:n yritysvastuupolitiikkaan.


title: Finnwatch

text: Finnwatch aloitti toimintansa 1. lokakuuta 2002 eräiden kansalaisjärjestöjen ja ammattiyhdistysliikkeen yhteistyöhankkeena. Se rekisteröityi 2009 erilliseksi yhdistykseksi, joka aloitti itsenäisen toimintansa syksyllä 2010.


title: Finnwatch

text: Finnwatchin hallituksen puheenjohtaja on Janne Ronkainen ja toiminnanjohtaja Sonja Vartiala.


title: Finnwatch

text: Sipilän hallitus lakkautti 2015 täysin järjestön kehitysyhteistyövaroista maksetun viestintä- ja globaalikasvatustuen, jota se oli saanut 50 000–60 000 euroa vuodessa. Lisäksi sen jäsenjärjestöjen tukia leikattiin 30–40 prosenttia.


title: Finnwatch

text: Thaimaalainen mehualan yritys Natural Fruit on nostanut kunnianloukkaussyytteitä Bangkokissa toimivaa juristia Andy Hallia vastaan. Hall on raportoinut Finnwatchille yrityksen työoloista. Kaksi tapausta on saanut päätöksen, toisessa Hall sai ehdollisen tuomion, toisessa vapauttavan.Finnwatchin mukaan kansalaisten ja kuntalaisten tulee vaatia valtion ja kotikuntiensa päättäjiltä verovastuullisia ja taloudellisesti avoimia julkisia hankintoja.


title: Finnwatch

text:
Terveydenhoitoalan yritysten verojärjestelyt herättivät vuosina 2012 ja 2013 paljon huomiota suomalaisessa mediassa. Finnwatch raportin mukaan Mehiläinen ja Terveystalo siirsivät voittojaan ulkomaille lainoilla, joita ne ottivat samaan konserniin kuuluvilta ulkomaisilta yhtiöiltä. Voitot päätyivät
alhaisen verotuksen maihin rekisteröityneisiin yhtiöihin, jotka saivat Suomen tytäryhtiöiltä merkittäviä korkotuloja.


title: Finnwatch

text:
Attendo on Suomen ja Pohjoismaiden suurin yksityinen sosiaali- ja terveyspalvelualan konserni. Konsernin pääkonttori on Tukholmassa. Konsernin liikevaihto oli vuonna 2012 Suomessa 325 miljoonaa euroa. Varsinainen liiketoiminta on ollut joka vuosi voitollista. Rahoituskulut vetivät Suomen Attendon tuloksen tappiolle. Attendon lääkärit säästivät Suomessa veroissa yhtiön verosuunnittelun kautta tyypillisesti 100 000 euroa veroissa ja eläkemaksuissa kolmessa
vuodessa.


title: Finnwatch

text:
Tutkija Andy Hall teki vuoden 2012 lopussa järjestön tilauksesta tutkimusta ananasmehutiivistettä valmistavan Natural Fruit -yhtiön työntekijöiden oloista. Tammikuussa 2013 tutkimuksesta julkaistiin raportti, jonka mukaan Pirkka-, Rainbow- ja Eldorado-ananasmehujen taustalla oli pakkotyövoiman käyttöä.. Hallia vastaan nostettiin yli seitsemän miljoonan euron korvausvaatimukset sisältävät kanteet Thaimaassa. Hän sai syyskuussa 2016 kahden, toisen lähteen mukaan kolmen, vuoden ehdollisen tuomion ja sakot yhtiön maineen loukkaamisesta ja aikoo valittaa tuomiosta.
Thaimaan korkein oikeus vahvisti marraskuussa 2016 alempien tuomioistuinten vapauttavan päätöksen toisesta Hallia vastaan Natural Fruit -yhtiön nosttamasta kunnianloukkaussyytteestä, joka koski Hallin Maynmarissa antamaa haastattelua. Päätöksen mukaan korkeimmalla oikeudella ei ole tuomiovaltaa Myanmarissa tehdystä haastattelusta nostettuun syytteeseen. Tuomioistuimen mukaan poliisin tutkinnassa ilmeni väärinkäytöksiä.


title: Ukulele Orchestra of Great Britain

text: The Ukulele Orchestra of Great Britain (UOGB) on brittiläinen kahdeksanhenkinen ukulele-orkesteri. Orkesteri soittaa ukulelesovituksia erilaisista musiikkilajityypeistä. Se on toiminut vuodesta 1985 esiintyen useissa kansainvälisissä konserttisaleissa sekä televisio- ja radioasemilla. Yhtyeen nykyiset jäsenet ovat: Dave Suich, Peter Brooke Turner, Hester Goodman, George Hinchliffe, Richie Williams, Kitty Lux, Will Grove-White ja Jonty Bankes. Jäsenet soittavat erikokoisia ukuleleja aina bassoukulelesta pieniin ja korkeaäänisiin ukuleleihin saakka, vaihdellen soittimia eri numeroihin sovitusten mukaan. Kaikki jäsenet laulavat, osa myös viheltää ja tuottaa muutoinkin erikoisefektejä.


title: Ukulele Orchestra of Great Britain

text: UOGB perustettiin aluksi hauskanpidon merkeissä vuonna 1985. Ensimmäinen esiintyminen myytiin loppuun nopeasti ja orkesteri on esiintynyt siitä lähtien säännöllisesti. Ensimmäinen pitkäsoittolevy julkaistiin vuonna 1988 BBC:n kustantamana. Se levytettiin WOMAD-festivaaleilla ja levytys tapahtui BBC:n radioäänityksen pohjalta. Nykyinen kokoonpano on soittanut yhdessä alusta saakka ja sitä pidetään jopa eräänlaisena kansallisena instituutiona. UOGB on antanut tuhansia, usein loppuunmyytyjä, konsertteja ympäri maailman - Britanniassa, Saksassa, Ruotsissa, Suomessa, Puolassa, Ranskassa, Yhdysvalloissa, Kanadassa, Uudessa-Seelannissa ja Japanissa. Yhtye vieraili Suomessa Tampere-talossa 25. huhtikuuta 2010.


title: Ukulele Orchestra of Great Britain

text: Yhtyeen kanssa yhteistyötä tehneitä artisteja ja muita tahoja ovat muun muassa Madness, David Arnold, The British Film Institute, The Ministry of Sound, Yusuf Islam sekä The Kaiser Chiefs.


title: Ukulele Orchestra of Great Britain

text: UOGB on saanut vuosien myötä lukuisia jäljittelijöitä ja monissa kaupungeissa on nykyisin toimivia ukulele-orkestereita. Orkesterin toiminnan pohjalta on puhuttu jopa eräänlaisesta ukukelen uudelleen elpymisestä maailmanlaajuisenakin ilmiönä. Yhtyeen musiikkia on käytetty elokuvissa, näytelmissä ja mainoksissa.


title: Dick Ebersol

text: Duncan "Dick" Ebersol (s. 1947 Torrington, Connecticut) on yhdysvaltalainen televisiotuottaja ja -johtaja. Hän aloitti televisiouransa ABC:llä, jolta siirtyi NBC:lle vuonna 1974. Ebersol oli muun muassa käynnistämässä "Saturday Night Live" -komediasarjaa, jonka tuottajaksi hän palasi 1980-luvun alussa. Vuonna 1989 Ebersol nimitettiin NBC Sportsin toimitusjohtajaksi ja NBC Newsin varatoimitusjohtajaksi. Ebersolin puoliso on näyttelijä Susan Saint James.


title: Made in England (Elton Johnin albumi)

text: Made in England on Elton Johnin kahdeskymmenesviides studioalbumi, joka julkaistiin vuonna 1995.


title: Made in England (Elton Johnin albumi)

text: Kaikki kappaleet kirjoittanut Elton John ja Bernie Taupin.


title: Lloydminsterin lentoasema

text: Lloydminsterin lentoasema (, ) on Lloydminsterin lähellä, Albertan provinssissa sijaitseva lentoasema. Lentoasema sijaitsee noin 5 kilometriä luoteeseen Lloydminsteristä.


title: Lloydminsterin lentoasema

text: Vuonna 2009 Lloydminsterin lentoasemalle suoritettiin 13 278 laskeutumista ja nousua.


title: Lloydminsterin lentoasema

text: kaupungin ensimmäinen lentokenttä sijaitsi Saskatchewanin puolella, 62. streetin itäpäässä. Se valmistui vuonna 1950 ja kiitotie oli sorapintainen 1067 metriä pitkä sekä 23 metriä leveä. Lentoasemalle lensi Canadian Pacific Airlines. Uusi lentoasema rakennettiin vuonna 1981 sen nykyiselle paikalle.


title: Saksalaisten sotilaiden hautausmaa (Rovaniemi)

text: Saksalaisten sotilaiden hautausmaa on Rovaniemellä 1963 käyttöön otettu toisen maailmansodan aikana Pohjois-Suomen rintamilla kaatuneiden saksalaisten sotilaiden hautausmaa. Alueelle on haudattu 2 683 saksalaissotilasta. 1,5 hehtaarin kokoinen hautausmaa-alue sijaitsee Norvajärvellä Rovaniemen pohjoisosassa.


text: Suomen valtio luovutti vuonna 1959 saksalaisen "Volksbund Deutsche Kriegsgräberfürsorge" -järjestön käyttöön 1,5 hehtaarin maa-alueen Lapin rintamalla kaatuneiden saksalaisten sotilaiden hautausmaan perustamiseksi. Käyttöoikeus luovutettiin korvauksetta niin pitkäksi aikaa kuin alueita käytetään mainittuun tarkoitukseen. Maapohja on Rovaniemen seurakunnan omistuksessa. Järjestö vastasi hautausmaan perustamisesta ja vainajien kokoamisesta sekä rakennutti paikalle mausoleumin. Hautausmaa vihittiin käyttöön vuonna 1963. Järjestö huolehti hautausmaan hoidosta. Pienessä, karun yksinkertaisessa luonnonkivistä rakennetussa mausoleumissa vierailee yhä runsaasti matkailijoita. Hautausmaalla käy matkailijoita vuosittain noin 10 000.


Maantiepyöräilyn maailmanmestaruuskilpailut 2010 järjestettiin Australian Geelongissa ja Melbournessa 29. syyskuuta – 3. lokakuuta 2010. Kilpailujen ohjelmassa oli maantieajo ja aika-ajo miehille, naisille ja alle 23-vuotiaille miehille.


title: Maantiepyöräilyn maailmanmestaruuskilpailut 2010

text:
Miesten aika-ajo käytiin 45,8 kilometrin reitillä 30. syyskuuta 2010. Kilpailussa ajettiin kaksi 22,9 kilometrin kierrosta. Fabian Cancellara voitti aika-ajon maailmanmestaruuden neljännen kerran. Hopeamitalisti David Millar johti ensimmäisellä väliaikapaikalla, mutta jäi lopulta Cancellaralle yli minuutin. Tony Martin sai pronssia, vaikka koki rengasrikon.
Lähde: UCI
Naisten aika-ajo käytiin 22,9 kilometrin reitillä 29. syyskuuta 2010. Kilpailussa ajettiin yksi kierros. Emma Pooley voitti maailmanmestaruuden johdettuaan molemmilla väliaikapaikoillakin. Judith Arndt nousi lopussa hopealle ohi Linda Villumsenin. Lähes 52-vuotias Jeannie Longo-Ciprelli sijoittui viidenneksi.
Lähde: UCI
Alle 23-vuotiaiden aika-ajo käytiin 31,8 kilometrin reitillä 29. syyskuuta 2010. Kilpailussa ajettiin kaksi 15,9 kilometrin kierrosta. Taylor Phinney voitti mestaruuden 1,9 sekunnin erolla väliaikapisteissä johtaneeseen Luke Durbridgeen. Marcel Kittel sai pronssia.
Lähde: UCI


text:
Miesten maantieajo käytiin 262,7 kilometrin reitillä 3. lokakuuta 2010. Kilpailussa ajettiin 82,3 kilometrin siirtymäosuus ja yksitoista 15,9 kilometrin kierrosta. Thor Hushovd voitti maailmanmestaruuden oltuaan ylämäkeen ajetussa loppukirissä vahvin ennen Matti Brescheliä ja Allan Davisia.
Lähde: UCI
Naisten maantieajo käytiin 127,2 kilometrin reitillä 2. lokakuuta 2010. Kilpailussa ajettiin kahdeksan 15,9 kilometrin kierrosta. Giorgia Bronzini voitti maailmanmestaruuden loppukirissä ennen Marianne Vosia ja Emma Johanssonia. Mitalikolmikko ohitti karkumatkalla olleet Nicole Cooken ja Judith Arndtin viimeisen sadan metrin aikana.


text:
Lähde: UCI
Alle 23-vuotiaiden maantieajo käytiin 159 kilometrin reitillä 1. lokakuuta 2010. Kilpailussa ajettiin kymmenen 15,9 kilometrin kierrosta. Kilpailu ratkesi massakirissä, jossa kultaa voitti Michael Matthews ennen John Degenkolbia. Pronssimitali jaettiin Taylor Phinneyn ja Guillaume Boivinin kesken.
Lähde: UCI


title: Wall Street: Money Never Sleeps

text: Wall Street: Money Never Sleeps on vuonna 2010 julkaistu yhdysvaltalainen draamaelokuva, jonka ohjasi Oliver Stone. Elokuva on jatko-osa vuoden 1987 elokuvalle "Wall Street – rahan ja vallan katu". Michael Douglas näyttelee jälleen Gordon Gekkoa, jonka esittämisestä hänet palkittiin edellisellä kerralla parhaan miespääosan Oscar-palkinnolla. Muissa rooleissa esiintyvät muun muassa Shia LaBeouf, Josh Brolin, Carey Mulligan, ja Frank Langella; myös Charlie Sheen vierailee Bud Foxin roolissa.


title: Wall Street: Money Never Sleeps

text: Elokuvan ensi-ilta oli Cannesin elokuvajuhlilla toukokuussa 2010. Suomen ensi-ilta oli 1. lokakuuta 2010.


title: Verkkoapila

text: Verkkoapila on suomalainen poliittinen verkkolehti, jota tuottaa Suomen Keskustan omistama yhtiö. Verkkoapilan päätoimittaja on Juha Määttä.


title: Verkkoapila

text: Verkkoapila perustettiin Suomenmaan rinnalle puoluetta, tai tarkemmin sen puoluetoimistoa lähellä olevaksi julkaisuksi. Verkkoapila ja Suomenmaa yhdistyivät vuonna 2010 yhteiseksi kokonaisuudeksi. Puoluesihteeri Jarmo Korhosen vaihduttua Timo Laaniseen on julkaisun asema tullut epävakaammaksi.


title: Verkkoapila

text: Verkkoapilan päätoimittaja Tuomas Koivuniemi siirtyi elokuussa 2010 Kauhajoen Kunnallislehden päätoimittajaksi. Verkkoapilan toiminta päättyi silloisessa muodossaan saman vuoden lopussa. Suurimpana syynä taloudelliset ongelmat, sillä verottaja karhusi lehteä rahoittaneelta Apollon Verkkopalveluilta puolta miljoonaa euroa.


title: Dorothy Stringer High School

text: Dorothy Stringer High School on urheiluun erikoistunut oppilaitos 11-16-vuotialle ja se sijaitsee Brightonissa, Englannissa, samalla kampusalueella Balfour Primary School-, Varndean School- ja Varndean College -oppilaitosten kanssa. Balfour Primary Schoolia lukuun ottamatta oppilaitokset toimivat aikaisemmin eri koulutusmuodoissa, sillä esimerkiksi Dorothy Stringer High School oli secondary modern school, kun taas Varndean College ja Varndean School olivat tyttö- ja poikakoulu.


title: Dorothy Stringer High School

text: Vuonna 2003 Dorothy Stringer High School oli yksi muutamasta koulusta, jotka olivat mukana yksityisrahoitusaloitteessa. Dorothy Stringer High Schoolin kohdalla tämä tarkoitti uuden liikuntahallin rakentamista sekä uutta musiikki- ja ICT-kalustoa.


title: Dorothy Stringer High School

text: Dorothy Stringer High School sai Vihreän lipun vuonna 1998 ympäristötietoisuudestaan ja aktivismistaan. Tänäkin päivänä se on Brightonin ainoa lipun saanut toisen asteen oppilaitos. 1990-luvun loppupuolella koulussa tehdyt ympäristölliset muutokset keskittyivät kierrätykseen, energiaan sekä koulun ilmeen kohentamiseen.


title: Dorothy Stringer High School

text: Vuonna 2002 koulu erikoistui urheiluun, minkä vuoksi oppilailla on urheilullista koulutusta kaksi tuntia viikossa. Urheiluun erikoistuminen on tuonut mukanaan muun muassa entisen liikuntahallin purkamisen ja uuden, kaksi kertaa suuremman liikuntahallin rakentamisen, missä on lisäksi erillinen tanssistudio, kuntosali ja pukuhuoneet.


title: Dorothy Stringer High School

text: Dorothy Stringer High School on myös mukana muun muassa Hyvä koulu -hankkeessa ja se on Big Lottery -rahaston tulojen, sekä Euroopan Unionin III A -ohjelman avustusten saaja.


title: Dorothy Stringer High School

text: Tässä tilaisuudessa oppilaille jaetaan akateemisten ja oppimäärään kuulumattomien aineiden palkintoja edeltävän vuoden työstään ja esityksistään. Tilaisuudessa jaetaan 120 palkintoa, kuten ala-asteella saavutuksista ja vaivannäöstä, yläasteella ainekohtaisista saavutuksista ja panoksesta musiikkiin, näyttämötaiteeseen, ympäristöprojekteihin ja muihin tapahtumiin. Monet näistä palkinnoista on nimetty henkilökunnan entisten ja arvovaltaisten henkilöiden mukaan. Tilaisuuteen kuuluu myös johtajapojan ja -tytön, sekä vieraan pitämät puheet. Lisäksi koulun orkesteri ja kuoro, sekä yhä useammin myös muut musiikkiryhmät, esiintyvät.


title: Dorothy Stringer High School

text: Joululaulutapahtumaa vietetään joulukuussa lukukauden viimeisenä torstaina St Peterin kirkossa. Perinteinen Nine Lessons and Carols -tapahtuma kokoaa yhteen koulun suuren, noin 150 oppilaan kuoron sekä 200-300 henkilön seurakunnan.


title: Dorothy Stringer High School

text: Neljänä iltana esitettävä tapahtuma sisältää monen oppilaan esityksiä, ryhmien koko vaihdellen esityksen, musikaalin tai näytelmän mukaan. Tapahtumassa on esitetty muun muassa Stephen Schwartzin ja John-Michael Telebakin "Godspell" vuonna 2003, Cole Porterin "Anything Goes" vuonna 2004, Sofokleen "Antigone"-tragediaan perustuvan Seamus Heaneyn "The Burial at Thebes" vuonna 2005, Lionel Bartin "Oliver!" vuonna 2006 ja sovitus William Goldingin "Kärpästen herrasta" vuonna 2007. Myös Shakespearen "Romeo ja Julia" on esitetty tapahtumassa vuonna 2008.


title: Dorothy Stringer High School

text: Tässä kaksi päivää kestävässä tapahtumassa monet eri tanssiryhmät esittävät oman esityksensä, jota harjoitellaan tapahtumaa edeltänyt vuosi. Tanssiryhmien koko vaihtelee kahdesta jopa yli kahteenkymmeneenviiteen.


title: Dorothy Stringer High School

text: Kouluvuoden viimeisessä tapahtumassa koulun kuoro ja orkesteri esiintyvät. Tämä tapahtuma on erityisen merkittävä 11. vuoden oppilaille, joista monet ovat liittyneet koulun musiikkitoimintaan aloittaessaan koulun ja jotka pian lähtevät koulusta valmistautuakseen GCSE-kokeisiin.


title: Dorothy Stringer High School

text: Urheilupäivää vietetään paikallisella Withdean Stadiumilla ja siihen osallistuvat 7-9-luokkien oppilaat. Oppilaat viettävät koko aamupäivän kilpaillen juoksulajeissa ja kentällä. Voittajaluokka saa osakseen merkittävää huomiota.


title: Dorothy Stringer High School

text: Tällä lukukauden toiseksi viimeiselle viikolla muun muassa koulun orkesteri matkustaa ulkomaille, kuten Prahaan vuonna 2003, tehdään ympäristömatka ulkomaille, kuten Le Havreen vuonna 2004 ja matka Luoteis-Walesiin sekä muita pienempiä matkoja.


title: Dorothy Stringer High School

text: Vuonna 2006 Dorothy Stringer High School muutti kuukausittaisen uutiskirjeensä muodon, lähestymistavan ja ulkoasun ja korvasi sen uudella. Panostaminen oppilaiden osallistumiseen johti oppilaiden kirjoitusryhmän perustamiseen. Uusi uutiskirje nimettiin DiSH:ksi ja se pyrkii olemaan olennainen ja merkittävä koulun oppilaille. Lisäksi uutiskirjeen sisältö on muuttunut lähemmäs aikakauslehteä. Osittain tästä muutoksesta johtuen, vuonna 2007 koulu jatkoi luomalla koulun ensimmäisen, virallisen vuosikirjan. Kirja sisälsi kuvia sen hetkisistä 11. vuoden opiskelijoista ajalta, jolloin he olivat tulleet kouluun, sekä tietoa matkoista ja palkinnoista, joita he olivat tehneet ja saavuttaneet.


title: Dorothy Stringer High School

text: Syyskuussa 2009 paljastui, että eräs koulun henkilökunnan vanhempi jäsen oli pidätetty saman vuoden heinäkuussa epäiltynä säädyttömien lasten kuvien hallussapidosta. Dorothy Stringer High School yritti estää skandaalin ilmoittamalla ensin asiasta vanhemmille kirjeitse ja myöhemmin paikallislehdessä. Kyseinen opettaja erotettiin koulun henkilökunnasta välittömästi.


title: Matkusjoki (joki Vampulassa)

text: Matkusjoki on 11 kilometriä pitkä joki Satakunnassa. Joki kuuluu Kokemäenjoen vesistön Loimijoen valuma-alueeseen ja se on Loimijoen läntinen sivujoki. Matkusjoki yhtyy Loimijokeen 27 kilometriä ylävirtaan sen suistosta. Sen valuma-alueen pinta-ala on 66,56 km² tai 64,63 km² ja se ulottuu Köyliön ja Huittisten alueille. Joki virtaa lähinnä peltojen halki eikä siihen laske järviä.


title: Matkusjoki (joki Vampulassa)

text: Matkusjoen suisto sijaitsee noin 2 kilometriä pohjoiseen Vampulan kirkosta. Joki alajuoksulla meanderoiva, mutta sen latvoilla uomat ovat suoristettuja ja syvennettyjä. Joki on 4,8 kilometrin matkalla yli 5 metriä leveä, eikä sen alajuoksulla 7 kilometrin matkalla ole merkittäviä sivuojia ennen Haaranojaa ja Vähäjokea. Siellä joki haarautuu sivujokeen, joka kerää suuren Matkussuon turvetuotantoalueen sadevedet. Sen valuma-alueen pinta-ala on 20 km². Toinen haara jatkaa pääuoman suuntaan ja sen valuma-alueen pinta-ala on 35 km². Sen latvat sijaitsevat Vuorenmaalla, jossa jokeen virtaa pelto-ojien lisäksi Kakkurinsuon vedet.


title: Matkusjoki (joki Vampulassa)

text: Valuma-aluetta rajaavat etelässä Säkylänharju ja Virttaankangas, ja niistä on peräisin osa virtaaman vesistä. Pohjoisessa alue rakatuus Kakkurinsuohon ja Matkussuohon. Joki virtaa Haaranojalla Köyliön ja Huittisten kunnanrajan yli. Kantatie 41 ylittää joen lähellä suistoa.


title: Matkusjoki (joki Vampulassa)

text: Vuonna 1856 julkaistussa Kalmbergin kartastossa ei näkynyt valuma-alueella järviä, joita olisi voinut kuivattaa. Pellot on raivattu alueen soihin. Kartassa joen suistoon oli merkitty kylä "Matkusjoki by", joka oli saanut nimensä joen mukaan.


title: Jouni Grönroos

text: Jouni Grönroos (s. 11. helmikuuta 1967) on suomalainen koripallovalmentaja ja -vaikuttaja, joka toimii kesästä 2018 lähtien Korisliigassa pelaavan Korihaiden henkilöstö- ja talousjohtajana sekä miesten I-divisioona A:ssa pelaavan Forssan Koripoikien päävalmentajana.


title: Jouni Grönroos

text: Grönroos toimi Panttereiden organisaatiossa parikymmentä vuotta, kunnes siirtyi seuran edustusjoukkueen päävalmentajaksi kaudeksi 2000–2001. Seuraavan kauden hän toimi Torpan Poikien päävalmentajana ja valmensi seuran I-divisioonan kolmanneksi. Kaudet 2002–2005 Grönroos toimi Kouvojen päävalmentajana. Kaudella 2003–2004 hän johdatti seuran Suomen-mestaruuteen saakka. Vuonna 2005 hän siirtyi KTP:n päävalmentajaksi, mutta toimi päävalmentajana vain kymmenen ottelua, joista joukkue voitti yhden. Paluun valmentajaksi Grönroos teki kauden 2008–2009 aikana Porvoon Tarmossa. Grönroos valmensi eri pätkissä Tarmoa vuosina 2009–2014.


title: Jouni Grönroos

text: Grönroos siirtyi heinäkuussa 2016 forssalaisen FoKoPon päävalmentajaksi. Toukokuussa 2017 Grönroos teki vuoden mittaisen jatkosopimuksen FoKoPon kanssa.


title: Jouni Grönroos

text: Elokuussa 2018 Grönroos nimitettiin Korisliigassa pelaavan uusikaupunkilaisen Korihaiden henkilöstö- ja talousjohtajaksi.


title: Matkusjoki

text: Matkusjoki on usean joen nimi Suomessa, ja paikoin nimi on siirtynyt myös asutusnimeksi. Se voi viitata muiden muassa seuraaviin:


title: Carey Mulligan

text: Carey Hannah Mulligan (s. 28. toukokuuta 1985 Westminster, Lontoo, Englanti) on englantilainen näyttelijä. Hänet tunnetaan muun muassa rooleistaan elokuvissa "An Education", "Ole luonani aina", "Drive", ja "The Great Gatsby – Kultahattu". Hänet palkittiin Jenny Mellorin roolistaan elokuvassa "An Education" parhaan naispääosan Baftalla ja oli ehdolla parhaan naispääosan Oscarin ja Golden Globen saajaksi.


title: Carey Mulligan

text: Mulliganin ensimmäinen elokuva oli vuoden 2005 "Ylpeys ja ennakkoluulo", jossa hän näytteli Kitty Bennettiä. Mulligan on näytellyt myös elokuvissa "Brothers", "Public Enemies", "The Greatest", "", "Shame" ja "Inside Llewyn Davis". Vuonna 2007 Mulligan näytteli Sally Sparrow’ta "Doctor Whon" jaksossa "Blink".


title: Carey Mulligan

text: Mulligan meni vuonna 2012 naimisiin Mumford & Sons -yhtyeen laulajan Marcus Mumfordin kanssa. Heillä on yksi tytär.


title: Ypäjoki

text: Ypäjoki on 11 kilometriä pitkä joki Kanta-Hämeessä Ypäjällä ja Varsinais-Suomessa Loimaalla. Joki kuuluu Kokemäenjoen vesistön Loimijoen valuma-alueeseen, ja se on Loimijoen pohjoinen sivujoki. Ypäjoki yhtyy Kokemäenjoen sivujokeen Loimijokeen 76 kilometriä tämän suun yläpuolella. Ypäjoen valuma-alueen pinta-ala on 59 km² ja sen järvisyys on 0,03 %. Luontaisia järviä on vain yksi: Äijälammi.


title: Ypäjoki

text: Joen valuma-alueen vesistöjä ja sivuhaaroja on helpompi kuvailla lähtemällä liikkeelle joen suusta ja etenemällä sitten yläjuoksulle päin.


title: Ypäjoki

text: Joki saa alkunsa Ypäjän Ypäjänkylästä, jonka historiallinen kylätontti on joen rannalla, ja virtaa pääosin Ypäjänkylän alueella kunnes laskee Loimijokeen Loimaan Kauhanojalla. Ensimmäinen sivuhaara yhtyy Ypäjokeen nimettömän lammen tai joen laajentuman kohdalla 3,6 kilometriä Loimijoelta. Sivujoki on nimeltään Haaranoja, jonka valuma-alueen pinta-ala on 22 km². Haaranoja on neljä kilometriä pitkä ja saa alkuunsa Ypäjän taajaman pohjoispuolelta Kartanonkylästä, josta se virtaa Vaivaskoskenojan nimisenä. Haaranojan toinen haara on Rääsänoja. Haaranoja on voimakkaasti perattu ja oiottu, mutta alajuoksulla se meanderoi selvästi. Ylängöllä Äijälamminsuolla sijaitsee Jokioisen kunnan puolella sijaitsee Äijälammi, jonka sadevedet kulkeutuvat laskuojattomana Isorahkan läpi kohti etelää, missä Haaranoja ja sen sivuhaara Letkunoja kuljettavat ne Ypäjokeen.


title: Ypäjoki

text: Katinhännän tienoilla Ypäjoki haarautuu ensimmäisen kerran voimakkaasti. Vasemmalta yhtyy pääuomaan ensin Lautakatonoja ja oikealta yhtyy sitten Korvenoja. Ylempänä pääuoma kulkee Ypäjän kylän kautta joen laajentuman tai lammen läpi. Lampeen laskee kaksi ojaa. Vasemmalta laskee oja Kolinsuon ja Jokioisten kunnan rajan suunnalta kaksi toisiinsa yhtyvää ojaa ja oikealta laskee Hauenkuononoja.


title: Ypäjoki

text: Yhdystie 2812 ylittää joen kahdesti.


title: Varndean College

text: Varndean College on Brighton ja Hoven kaupungissa sijaitseva oppilaitos yli 16-vuotiaille opiskelijoille. Vuonna 1884 perustettu oppilaitos toimi alun perin secondary schoolina poikien kouluna ja muutti nykyiselle paikalleen vuonna 1932. Se sai myöhemmin grammar schoolin aseman. Vuodesta 1972 kouluun on otettu myös tyttöjä.


title: Varndean College

text: Varndean College sijaitsee samalla kampuksella Balfourin ala-asteen ja esikoulun, sekä Dorothy Stringer High School ja Varndean School -oppilaitosten kanssa.


title: Holger Nohrström

text: Frans Holger Nohrström (10. maaliskuuta 1885 Suonenjoki – 12. marraskuuta 1939 Helsinki) oli suomalainen kirjastonhoitaja ja kirjallisuuden ruotsintaja. Hän käytti nimimerkkiä "Mr.C."


title: Holger Nohrström

text: Nohrström työskenteli Helsingin yliopiston kirjaston amanuenssina ja myöhemmin kirjastonhoitajana. Hän oli sen ohella myös "Hufvudstadsbladetin" kirjallisuusarvostelija. Nohrström oli esikuvana Emil Hasselblattin, Olaf Homénin ja Henning Söderhjelmin vuonna 1914 kirjoittaman salapoliisikertomuksen "Herra Corpwieth, herrasmiessalapoliisi" päähenkilölle. Hän itse kirjoitti teokselle myös jatko-osan "Kaksoisolennon arvoitus" (1916).


title: Holger Nohrström

text: Nohrström laati muun muassa Suomessa ilmestyneen ruotsinkielisen kirjallisuuden bibliografian vuosilta 1906–1915 sekä Yliopiston kirjaston "Fennica-kokoelman" syntyhistorian. Hän oli "Finsk Tidskrift" -aikakauslehden toimittaja vuodesta 1908 ja myöhemmin myös lehden päätoimittaja.


title: Holger Nohrström

text: Nohrström käänsi ruotsin kielelle useiden suomalaisten kirjailijoiden teoksia, muun muassa Juhani Ahon, Johannes Linnankosken, Maila Talvion, Konrad Lehtimäen, V. A. Koskenniemen, Jalmari Finnen, Larin-Kyöstin ja Helmi Setälän kirjoja.


title: Aarne Rapp

text: Aarne Aleksander Rapp (13. toukokuuta 1897 Helsinki – 13. joulukuuta 1939 Forssa) oli suomalainen taidemaalari, piirtäjä ja kirjailija.


title: Aarne Rapp

text: Rappin vanhemmat olivat taidemaalari Alex Rapp ja Anette Ollila. Hän opiskeli Taideteollisessa keskuskoulussa 1913–1917 ja Suomen Taideyhdistyksen piirustuskoulussa 1917–1919.


title: Aarne Rapp

text: Rapp osallistui Suomen Taiteilijain vuosinäyttelyihin vuosien 1919 ja 1928 välillä. Hän työskenteli puolustuslaitoksen palveluksessa piirtäjänä.


title: Aarne Rapp

text: Rapp oli naimisissa Lilly Elisabeth Manseliuksen kanssa. Aarne Rappin veli Eino Rapp oli myös taidemaalari.


title: Ernst von Wendt

text: Ernst Constantin Willehad von Wendt (2. marraskuuta 1877 Helsinki – 29. syyskuuta 1939 Helsinki) oli suomalainen toimittaja, valtiopäivämies ja ruotsin kielellä kirjoittanut kirjailija.


title: Ernst von Wendt

text: Von Wendtin vanhemmat olivat eversti Fredrik Willehad von Wendt ja vapaaherratar Fanny Elisabeth von Born. Hän pääsi ylioppilaaksi 1896 (Nya svenska läroverket i Helsingfors) ja opiskeli sitten Helsingin yliopistossa. Von Wendt työskenteli toimittajana Euterpe, Åbo Tidning, Åbo Underrättelser, Veckans Krönika ja Hufvudstadsbladet-lehdissä. Hän osallistui säätyvaltiopäiville aatelissäädyn edustajana.


title: Ernst von Wendt

text:
Ernst von Wendt oli naimisissa kolme kertaa
Hänen lapsenlapsiaan on toimittaja, Euroopan parlamentin jäsen Nils Torvalds.


title: Beyond Good and Evil

text: Beyond Good and Evil voi tarkoittaa seuraavia asioita:


title: BGE

text: BGE voi tarkoittaa seuraavia asioita:


Brighton Hove & Sussex Sixth Form College (BHASVIC) on Brighton ja Hoven kaupungissa sijaitseva ammattikorkeakoulu 16-18-vuotiaille. Oppilaitos perustettiin vuonna 1975.


Brighton Hove & Sussex Sixth Form College koostuu kolmesta rakennuksesta, joista vanhin on päärakennus, missä on halli ja suuri kirjasto, Open Learning Centre (OLC). College House on erillinen rakennus, missä on luokkahuoneita, kielikeskus ja medianmuokkauskalusto. Uusin rakennus, Sports Centre, koostuu kahdesta luokkahuoneesta, liikuntahallista ja kahvilasta. Oppilaitokseen kuuluu myös joitakin pienempiä rakennuksia, kuten kanttiini ja ruokala, tilapäisiä luokkahuoneita sekä uusi Student Services Centre, mikä koostuu terveydenhuollon toimistosta ja oppilashuoltotiloista.


title: Brighton Hove & Sussex Sixth Form College

text: Vuonna 1914 rakennus määrättiin luovutettavaksi sotilassairaalaksi vähän oppikoulun avaamisen jälkeen. Ammattikorkeakoulussa on vielä nykyäänkin merkkejä sairaalasta.


text: Suurin osa ammattikorkeakoulun noin 1660 opiskelijasta suorittaa A-tason tutkintoa. Muut oppilaat ovat jakautuneet yksivuotisiin tutkintoihin, pääasiassa Vocational Intermediate level ja GCSE -ohjelmiin. Noin 60% opiskelijoista on Brighton & Hovesta ja yli 40 opiskelijaa Ison-Britannian ulkopuolelta. Vuonna 2008 noin 70% A-tason tutkinnon suorittaneista opiskelijoista jatkoi loppututkintoon yliopistossa tai aloitti erikoislinjan tutkinnon.Brighton Hove & Sussex Sixth Form College sai johtotähti-aseman heinäkuussa 2008. Johtotähti on julkinen tunnustus jatkokoulutuspaikoille erinomaisuudesta ja innovaatiosta.


title: Ilajankosken harkkohytti

text: Ilajankosken harkkohytti ja kankirautapaja toimi Ilomantsissa 1836–1847. Ruukin rakennukset sijaitsivat Ilajanjärvestä Luovejärveen virtaavan Ilajanjoen Ilajankosken rannalla.


title: Ilajankosken harkkohytti

text: Ruukin paikalla sijaitsi alkuaan luutnantti Elias Dahlströmin ja hänen poikansa kersantti Elias Dahlströmin rakennuttama harkkohytti joka käytti lähiseudun järvistä kerättyä järvimalmia. Vuonna 1837 Ilajan ruukin osti Nils Ludvig Arppe joka teki siellä uudistuksia 1840-luvulla. Arppe lopetti ruukin toiminnan 1847 koska järvimalmin ja puuhiilen saannissa oli sinne hankalaa.


title: Ilajankosken harkkohytti

text: Ruukista on säilynyt voimakanavan jäänteitä sekä myllyn raunio kosken länsirannalla. Lisäksi kosken molemmilta rannoilta löytyy vanhoja kuona- ja slagikasoja. Ruukin paikka on noin 300 metrin päässä valtakunnanrajasta.


title: Jimmy McCulloch

text: James 'Jimmy' McCulloch (4. kesäkuuta 1953 Glasgow – 27. syyskuuta 1979 Lontoo) oli skotlantilaissyntyinen kitaristi.


title: Jimmy McCulloch

text: Hän liittyi 11-vuotiaana kotikaupungissaan soittaneeseen The Jaygars -yhtyeeseen. Vuonna 1966 yhtye muutti nimekseen One In a Million ja muutti Lontooseen. Yhtye teki CBS Recordsille singlen "Use Your Imagination/Hold on", joka julkaistiin tammikuussa 1967. One In a Million sai runsaasti esiintymistilaisuuksia eri puolilla Lontoota, ja McCullochin raju kitarointi konserteissa sekä seuraavalla singlellä "Fredereek Hernando/Double Sight" herätti huomiota. Yhtye piti yksityisopettajaa McCullochia varten kun taas täysi-ikäisyyttä vaativat klubit katsoivat asian läpi sormien.


title: Jimmy McCulloch

text: McCulloch soitti tähän aikaan monien uraansa aloittavien muusikoiden mm. tulevan Free-yhtyeen jäsenen Simon Kirken kanssa. One In a Millionin single "No Smokes" jäi julkaisematta mutta päätyi BBC:n lastenohjelmaan "Clangers" Yhtye esiintyi mm. The Whon konserttien avaajana.


title: Jimmy McCulloch

text:
Laajalle yleisölle McCulloch tuli tunnetuksi Thunderclap Newman -yhtyeessä. Se ei aluksi ollut oikea yhtye, vaan Pete Townshendin studioon kokoama ryhmä. Rumpali-laulaja John "Speedy" Keene oli säveltänyt laulun "Something in the Air" ja kärtti tilaisuutta levyttää se The Whon perustamalle Track-yhtiölle.
Singlestä tuli yllättävästi ykköshitti Isossa-Britanniassa heinäkuussa 1969 nousten listalle myös Yhdysvalloissa. Yhtyeeseen otettiin lisämuusikoita esiintymisiä varten, mutta yhtye ei onnistunut konserteissa. Hittiä ei myöskään osattu hyödyntää ja yhtye hajosi 1970 tehtyään albumin "Hollywood Dream."


title: Jimmy McCulloch

text: McCulloch muodosti oman yhtyeen Bent Frame, jonka jälkeen hän soitti John Mayallin Bluesbreakers - kokoonpanossa. Tämän jälkeen hän liittyi Stone the Crows -yhtyeeseen tapaturmassa menehtyneen Les Harveyn tilalle. Hän soittaa vuoden 1972 albumilla "'Ontinuous Performance".


title: Jimmy McCulloch

text: Yhtyeen hajottua 1973 McCulloch liittyi Paul McCartneyn Wings-yhtyeeseen jolle hän myös sävelsi kappaleita. Hän oli yhtyeessä vuoteen 1977. Erottuaan siitä hän kokosi lyhytaikaisia kokoonpanoja joiden kanssa hän teki useita levytyksiä.


title: Jimmy McCulloch

text: McCulloch löydettiin 1979 kuolleena asunnostaan Lontoon Maida Valesta. Olosuhteet olivat epäselvät, mutta hänen tiedettiin käyttäneen heroiinia.


title: Kärkelän kuparisulatto

text: Kärkelän kuparisulatto toimi 1766–1882 Kiskossa Sikajärvestä Kurkelanjärveen laskevan Saukon- eli Kärkelänjoen varrella Kärkelänkosken rannalla. Sulaton perusti 1766 kauppaneuvos Robert Finlay käsittelemään noin viiden kilometrin päässä sijainneen Orijärven kaivoksen tuottamaa kuparimalmia. Sulaton työntekijät tulivat Ruotsista ja aluksi myös sulaton valmistama raakakupari vietiin Avestaan Ruotsiin.


title: Kärkelän kuparisulatto

text: Sulaton toiminnan päätyttyä Kärkelä oli Fiskarsin ruukin ulkokartano jossa harjoitettiin maanviljelyä ja karjataloutta. Kärkelänkosken varrella oli jo vanhastaan toiminut saha ja vuonna 1911 koskeen valmistui voimalaitos joka tuotti sähköä 1907 uudelleen avatulle Orijärven kaivokselle.


title: Kärkelän kuparisulatto

text: Sulaton rakennuksista on säilynyt hirsirakenteinen 1800-luvun alussa rakennettu paja kosken pohjoisrannalla. Lähistöllä on myös kolmen pasutushuoneen perustukset sekä 1960-luvulla puretun myllyn kivijalka. Kosken rannalla olleen entisen kuparihytin kivijalan päälle rakennettiin myöhemmin kookas mylly- ja puimalarakennus joka sortui talvella 2009–2010. Alueelta löytyy myös vanhoja slagikasoja. Ruukin koillispuolella Sahakoskella on säilynyt muutamia työväenasuntoja sekä sahalaitoksen rauniot. Kärkelän ruukinkartano maatalousrakennuksineen on säilynyt.


title: Kärkelän kuparisulatto

text: Valtakunnallisesti merkittäväksi rakennetuksi kulttuuriympäristöksi arvioidun Kärkelän ruukkiyhdyskunnan rakennukset ulottuvat myös Karjalohjan Kärkelän kylän puolelle.


title: Maanviljelysneuvos

text: Maanviljelysneuvos () on suomalainen arvonimi, joka on ollut käytössä jo suuriruhtinaskunnan ajalla. Nykyään se on tasavallan presidentin myöntämä arvonimi, joka kuuluu 2. ryhmään. Arvonimestä maksettava vero on joko .


title: Maanviljelysneuvos

text: Arvonimi myönnettin Suomessa ensi kerran vuonna 1861. Autonomian aikana se ehdittiin myöntää 39 suomalaiselle. Itsenäisyyden aikana se on kevääseen 2014 mennessä myönnetty 244 henkilölle. Lisäksi vuonna 1918 myönnettiin yksi vastaava maatalousneuvoksen arvonimi.


title: Robesonin kanaali

text: Robesonin kanaali (; tai "Robersonkanalen") on Grönlannin ja Kanadan pohjoisimman saaren Ellesmerensaaren välissä sijaitseva salmi. Se on Naresinsalmen pohjoisin osa. Kanaalin leveys on 18–29 kilometriä ja pituus pohjoissuunnassa noin 80 kilometriä.


title: Robesonin kanaali

text: Robesonin kanaali liittyy etelässä Hall Basiniin ja salmen muiden osien kautta Baffininlahteen, pohjoisessa taas suoraan Pohjoisen jäämeren Lincolninereen. Koska Naresinsalmi on Kansainvälisen hydrografisen järjestön (IHO) (1953) merialueiden rajalinjausten mukaan Baffininlahden pohjoisosan nimitys, voi Robesonin kanaalia tarkastella myös Baffininlahden merialueen pohjoisimpana osa-alueena.


title: Robesonin kanaali

text: Kanaali on kesäisin auki merenkululle lyhyen ajan. Tutkimusretkeilijä Charles F. Hall onnistui saavuttamaan aluksellaan sijainnin 82°11′ pohjoista leveyttä ja 61° läntistä pituutta suotuisten jääolojen vallitessa kesäkaudella 1871. Nänen jälkeensä monet muut retkikunnat ovat purjehtineet Robesonin kanavaa pitkin.


title: Robesonin kanaali

text: Salmi nimettiin vuonna 1879 Yhdysvaltain tutkimusmatkailijan, myöhemmän laivastoministerin George Robesonin mukaan.


title: Robesonin kanaali

text: Salmen pohjoislinja sijaitsee Ellesmerensaaren koillisrannan Alertin, maailman pohjoisinta vakituisesti asutun paikan lähellä.


title: Kimingin ruukki

text: Kimingin ruukki oli Karstulassa Kimingin kylässä vuosina 1839–1897 toiminut ruukki. Ruukin harkkohytti sijaitsi Kiminginjärvestä Pääjärveen laskevan Kiminginjoen Pitkäkosken rannalla. Ruukin perusti 1839 "Kimingi Blästerverks Bolag" -niminen yhtiö jossa oli osakkaina virkamiehiä ja vaasalaisia kauppiaita. Alkuaikojen merkittävimpiä omistajia olivat Gustaf Adolf Wasastjerna ja hänen sukunsa, jotka omistivat myös Seinäjoen Östermyran ruukin. Järvi- ja suomalmia käyttänyt harkkohytti valmistui 1844.


title: Kimingin ruukki

text: Jo ennen nälkävuosia ruukki valmisti enimmillään 175 000 kg harkkorautaa sekä noin 30 000 kg takkirautaa. Ruukki työllisti välittömästi kymmeniä ihmisiä, pääasiassa paikkakuntalaisia. Ammattimiehiä saatiin Kokkolasta ja sen lähiympäristöstä ja osa Ruotsista. Katovuosina rautaruukki oli pelastamassa seudun asukkaita kaikkein pahimmalta hädältä, sillä ruukin toiminta oli vilkkaimmilaan 1860- ja 1870-luvulla. Tällöin ruukin kannattavuus oli myös parhainta.


title: Kimingin ruukki

text: Vuonna 1882 ruukin ostivat kauppiaat Johan Parviainen ja Albert Rosenlund jotka uudistivat ruukin laitokset kokonaan ja rakensivat myös tervauuneja ruukin yhteyteen. Raudanvalmistuksen päätyttyä 1897 ruukin entisessä vasarapajassa toimi luujauhotehdas ja myöhemmin entisen ruukin alueella toimi tiilitehdas, saha ja mylly. Teollinen toiminta päättyi viimeisen myllyn paloon 1966.


title: Kimingin ruukki

text: Entisen ruukin paikalla on säilynyt sillan osana ruukin padon hirsiarkkuja, sulkuluukkuja ja rantavallin tukimuuria. Harkkohyteistä ja kankivasarapajasta on jäljellä perustukset, ja hytin lähistöllä on jäljellä vanhoja kuonakasoja. Vanha voimakanava on myös säilynyt. Kosken itärannalta löytyy mylly- ja saharakennusten kivijalkoja. Kimingin ruukin vanha voima-akseli on sijoitettu Karstulan kotiseutumuseoon.


title: Kimingin ruukki

text: Ruukinkartanona toimineella "Kalmulehdon tilalla" on säilynyt vanhoja ruukin aikaisia talousrakennuksia, mutta tilan päärakennus on palanut jo 1933.


title: Naresinsalmi

text: Naresinsalmi (, ) on Grönlannin sekä Kanadan pohjoisimman saaren Ellesmerensaaren välissä sijaitseva salmi. Se yhdistää Baffininlahden Pohjoiseen jäämereen Lincolninmeren kautta. Naresinsalmi on Kansainvälisen hydrografisen järjestön (IHO) (1953) merialueiden rajalinjausten mukaan osa Baffininlahtea, tämän merialueen pohjoisosan nimitys.


title: Naresinsalmi

text:
Salmi nimettiin vuonna 1964 brittiläisen meriupseerin George Strong Naresin (1831–1915) mukaan. Hän kulki laivallaan koko Naresinsalmen läpi vuosien 1875–1876 arktisella tutkimusmatkallaan, saavuttaen tuolloin retkikuntansa "HMS Alert" -aluksella eurooppalaisille laivoille ennätyksellisen leveyspiirin 82˚27′ pohjoista leveyttä (Floeberg Beach Ellesmerensaaren koillisrannalla), ennen kuin eteneminen laivalla estyi jäiden vuoksi.
Naresinsalmi voidaan jakaa osa-alueisiin, jotka ovat etelästä luettuina Smithinsalmi, Kanen allas, Kennedyn kanaali, Hallin allas ja Robesonin kanaali.


title: Naresinsalmi

text: Salmen keskellä Kennedynsalmessa sijaitsevan Hansinsaari omistus on toistaiseksi epäselvä.


title: Wanhan Witosen melontareitti

text: Wanhan Witosen melontareitti (ent. Vanhan vitosen veneilyreitti) on 75 kilometriä pitkä melontareitti, joka alkaa Petäjävedeltä ja kulkee Jämsän kunnan läpi, Koskenpään ja Jämsänkosken kautta Jämsänjokeen ja päättyy Päijänteelle Arvajalle. Reitin varrella on useita matkailuyrityksiä, jotka tarjoavat majoitusta ja ruokailupalveluja, vuokraavat kalustoa ja järjestävät ohjattuja melontaretkiä.


title: Wanhan Witosen melontareitti

text: Reitti muodostuu useista järvi, joki- ja koskiosuuksista. Suurimmat kosket on mahdollista ohittaa maitse. Jämsänkosken kohdalla paperitehtaat on kierrettävä maitse. Reitin helpot virtapaikat ja järvi- ja jokiosuudet soveltuvat myös ensikertalaisille melojille, jopa soutuveneille.


title: Wanhan Witosen melontareitti

text: Wanha Witonen on saanut nimensä vuonna 1909 käyttöönotetusta, arkkitehti Eliel Saarisen suunnittelemasta viiden markan setelistä. Setelin keskellä kuvattu järvimaisema on maalattu Rasuanniemestä.


title: Wanhan Witosen melontareitti

text: Reitin pituus on vaihdellut vuosien aikana viitoitusten ja kunnostustöiden mukaan. Vuonna 1987 julkaistussa "Vanhan Vitosen Veneilyreitti" -oppaassa reitti on esitetty 50 km:n pituiseksi. Vuonna 1995 Jämsän, Jämsänkosken ja Petäjäveden kaupunkien yhteisessä esitteessä reitin pituus on ollut 62 km pitkä. Kunnostustöiden yhteydessä reittimerkintöjä jatkettiin Arvajalle, jolloin reitistä tuli 75 km:n pituinen.


title: Hyppyrinkosken harkkohytti

text: Hyppyrinkosken harkkohytti sijaitsi Nilsiän ja Juankosken rajamailla Puntinjoen Hyppyrinkosken rannalla ja se oli toiminnassa 1795–1802. Harkkohytin perusti ruotsalainen ruukinhoitaja Samuel Corneer. Hyttiin kuului harkkouuni sekä vesivoimalla toimivat kaksi paria palkeita ja pieni vasara.


title: Hyppyrinkosken harkkohytti

text: Laitoksen toiminnasta kerrotaan Suomen tiedeseuran julkaisussa (1857) seuraavaa


title: Hyppyrinkosken harkkohytti

text: Hyppyrinkosken harkkohytistä ei ole löydetty mitään säilyneitä jäänteitä.


title: Stabilointikone

text: Stabilointikone on asfaltin tasaamiseen ja pehmentämiseen tarkoitettu työkone. Se sopii myös asfaltin jyrsimiseen ja päällystekerrosten sekoittamiseen sideaineiden, kuten bitumiemulsion tai vaahtobitumin, kanssa.


title: Stabilointikone

text: Maaperän stabiloimisessa eli kantavuuden vahvistamisessa käytetään myös stabilointikoneita. Näillä koneilla maaperään injektoidaan tai sekoitetaan yleensä sementtiin ja kalkkiin perustuvia erityisiä seoksia, jotka sekoittuvan maaperään ja kovettuvat. Näin pehmeän maaperän kantavuutta saadaan lisättyä ilman paalutusta tai massanvaihtoa.


title: Volmar Lindman

text: Volmar Lindman (30. maaliskuuta 1861 Turku – 19. helmikuuta 1939 Helsinki) oli suomalainen toimittaja ja ruotsin kielellä kirjoittanut kirjailija.


title: Volmar Lindman

text: Lindman oli Helsingin eläinsuojeluyhdistys HESY ry:n puheenjohtaja 1926–1936.


title: Volmar Lindman

text: Lindman toimitti 1900–1910 ilmestynyttä eläinsuojeluaiheista "Djurskydds-kalender"-kausijulkaisua. Hän oli vuosina 1908–1909 ilmestyneen "Unga tankar : organ för Finlands svenska ungdom i hem och skola"-kausijulkaisun vastaava toimittaja ja julkaisija.


title: J. G. Vuoriniemi

text: Johan (Johannes) Gustaf Vuoriniemi (sukunimi aik. "Hyrén"; 7. huhtikuuta 1891 Viipuri – 2. toukokuuta 1939 Tampere) oli suomalainen filosofian kandidaatti, opettaja ja runoilija.


title: J. G. Vuoriniemi

text: Vuoriniemi toimi Forssan yhteiskoulun suomen kielen ja historian lehtorina 1920–1930 ja hän oli myös opettajana Tampereella. Vuoriniemi kirjoitti Lounais-Hämeeseen sijoittuvia kotiseutuaiheisia runoja. Hänen kirjoittamiaan tilapäis- ja juhlarunoja julkaistiin myös Forssan Lehdessä.


title: Kiipunjärvi

text: Kiipunjärvi on Kanta-Hämeessä Humppilan ja Jokioisten rajalla sijaitseva järvi, joka kuuluu Kokemäenjoen vesistössä Loimijoen valuma-alueella Kojonjoen valuma-alueeseen.


title: Kiipunjärvi

text: Järven pinta-ala on 60,7 hehtaaria ja sen pituus on 2,1 kilometriä ja leveys 300 metriä. Järveen laskee useita pelto-ojia. Järven luusua sijaitsee järven pohjoisrannalla, josta saa alkuunsa 8,5 kilometriä pitkä Rautaoja, jonka vesi pumpataan kuivatetun Rautajärven kohdalla Koenjokeen eli Kojonjokeen.


title: Kiipunjärvi

text: Järven rantaviiva on 5,3 kilometriä pitkä ja ranta on pääosin moreeni- ja kalliopohjaista metsämaastoa. Pohjoisessa ja etelässä järvi rajatuu peltomaahan. Rannoille on rakennettu yli 30 loma-asuntoa ja asuinrakennusta. Järven vaikutuspiirissä on kolme tilaa. Järvelle johtaa tiet Humppilasta. Humppilan ja Jokioisten raja kulkee järven poikki siten, että Humppilan puolella on suurempi osa järveä.


title: Kiipunjärvi

text: Järven itärannalle on rakennettu kosteikkoja kuormitusta vähentämään. Kosteikkoihin toivotaan myös lintuja.


title: Kiipunjärvi

text: Veden laatu ei ole hyvä, sillä joka kesä esiintyy leväkukintoja. Jokioisten kunnalla on uimaranta ja seurakunnalla leirikeskus.


title: Lauri W. Pääkkönen

text: Lauri Vilho Pääkkönen (16. lokakuuta 1865 Hankasalmi – 6. syyskuuta 1939 Viipuri) oli suomalainen kansakoulunopettaja ja kirjailija. Hän käytti nimimerkkejä "Lassi", "L.V.P." ja "L.W.P:nen".


title: Lauri W. Pääkkönen

text: Pääkkönen kävi 1890-luvulla opintomatkalla Venäjällä ja palattuaan kiersi opettamassa huopikkaiden tekoa eri puolilla Savoa ja Kajaanissa sekä Heinolassa.


title: Lauri W. Pääkkönen

text: Pääkkönen oli opettajana ja koulun johtajana Högforsin kansakoulussa Karkkilassa yhdessä vaimonsa Katri Pääkkösen kanssa 1903–1918.


title: Anna Sahlstén (kirjailija)

text: Anna Vilhelmiina Sahlstén (26. tammikuuta 1875 Salo – 25. marraskuuta 1939 Mikkeli) oli suomalainen näytelmäkirjailija.


title: Anna Sahlstén (kirjailija)

text: Sahlsténin tuotanto koostuu lähinnä lapsille ja nuorille tarkoitetuista näytelmistä.


title: Jyrkänparras

text: Jyrkänparras eli juumanreuna on vedenalainen, tasaisen rantakentän ja syvempään veteen viettävän jyrkän rinteen taitekohta. Aallot ovat irrottaneet tällaisen rantamuodostuman ainekset rantatörmästä ja kasanneet ne rannan lähelle jyrkänteeksi. Veden kuljettamien maa-ainesten kasaantumista nimitetään akkumulaatioksi.


title: Nykyaikainen viisiottelu kesäolympialaisissa 1912

text: Tukholman kesäolympialaisissa 1912 kilpailtiin nykyaikaisessa viisiottelussa yhdessä lajissa, miesten yksilökilpailussa. Se järjestettiin 9. heinäkuuta – 12. heinäkuuta Tukholmassa. Ruotsalaiset valtasivat itselleen kaikki mitalisijat. Nuorin osanottaja oli Carl Paaske (21 vuotta ja 343 päivää) Norjasta ja vanhin Carl Pauen (53 vuotta ja 91 päivää) Saksasta.


text: Yhteensä 32 urheilijaa kymmenen eri maan yhdestätoista joukkueesta kilpaili Tukholman olympialaisten nykyaikaisessa viisiottelussa. Maan edustajien lukumäärä on sulkeissa.


title: Eleasar

text: Eleasar on suosittu henkilönimi Vanhassa testamentissa. Se on hepreaa ja tarkoittaa "Jumala on auttanut".


title: Eleasar

text: Tärkein nimeä kantanut henkilö oli Aaronin kolmas poika, josta tuli Israelissa vaikuttaneen heimon, leeviläisten, päämies. Isänsä kuoltua Eleasarista tuli ylipappi ja Mooseksen apulainen. Raamatussa Eleasarista kerrotaan, että hän oli Aaronin ja Eliseban poika, jonka veljiä olivat Naadab, Abihu ja Iitamar Hänelle puettiin Aaronin pappispuku jo ennen Aaronin kuolemaa ja Eleasarista tuli Mooseksen lähin työtoveri. Myöhemmin Eleasar avusti Joosuaa Kanaaninmaan jakamisessa. Eleasar haudattiin Gibeaan Efraimin vuoristoon, ja hänen poikansa Pinehas seurasi häntä ylipapin virassa.


title: Eleasar

text: Muita nimen kantajia olivat


Kansainvälisen jalkapalloliiton kultainen pallo () on Fifan vuosittain myöntämä palkinto maailman parhaalle miespuoliselle jalkapalloilijalle. Palkinnon saajasta äänestivät maajoukkueiden valmentajat sekä kapteenit.


title: Kansainvälisen jalkapalloliiton kultainen pallo

text: Palkinto perustettiin vuonna 2010 yhdistämällä "France Footballin" Kultainen pallo -palkinto ja Kansainvälisen jalkapalloliiton vuoden pelaaja -palkinto. Ensimmäinen palkitsemistilaisuus, jossa palkittiin vuoden 2010 paras pelaaja, järjestettiin 10. tammikuuta 2011 Sveitsin Zürichissä.


text: FIFAn kultainen pallo -gaalassa palkittiin myös vuoden naispelaaja, vuoden valmentajat, Fifan tähdistökentällinen ja luovutetaan Puskás-palkinto, Fifan reilun pelin palkinto ja Fifan presidentin palkinto.


text: Vuonna 2014 Pelélle myönnettiin erikoispalkinto FIFA Ballon d’Or Prix d’Honneur. Hän ei voinut koskaan voittaa vuonna 1956 ensimmäisen kerran jaettua Kultainen pallo -palkintoa, sillä hän ei pelannut Euroopassa.


title: Faruk Hadžibegić

text: Faruk Hadžibegić (s. 7. lokakuuta 1957) on bosnialainen jalkapallovalmentaja ja entinen puolustaja. Lokakuusta 2018 lähtien hän on toiminut ranskalaisen Red Starin päävalmentajana.


title: Faruk Hadžibegić

text: Hadžibegić aloitti pelaajauransa FK Sarajevon puolustajana 1976. Hän edusti seuraa yhdeksän vuoden ajan ja pelasi 241 liigaottelua. Hadžibegić oli voittamassa seuran historian toista Jugoslavian-mestaruutta kaudella 1984–1985. Mestaruuskauden jälkeen hän siirtyi pelaamaan Espanjaan, jossa edusti kaksi kautta Real Betisiä. Espanjasta Hadžibegić siirtyi Ranskaan ja FC Sochaux'n joukkueeseen, jota hän edusti kaikkiaan seitsemän kautta 242 liigaottelussa. Kesällä 1994 36-vuotias Hadžibegić siirtyi vielä Toulouseen, jossa lopetti uransa kauden jälkeen.


title: Faruk Hadžibegić

text: Maajoukkuetasolla Hadžibegić edusti Jugoslaviaa 61 A-maaottelussa vuosina 1982–1992. Hän oli mukana MM-joukkueessa 1990. Hadžibegić sai kyseenalaisen kunnian olla pelaaja, joka epäonnistui puolivälierien rangaistuspotkukilpailussa Argentiinaa vastaan ja Jugoslavian kisat päättyivät. Pelaajauransa jälkeen Hadžibegić on toiminut valmentajana mm. Ranskassa. Hän aloitti uransa FC Sochaux'ssa 1996. Hänen johdollaan seura nousi kauden 1997–1998 päätteeksi takaisin pääsarjaan Division 2:n kolmossijan myötä. Vauhti liigassa oli kuitenkin liian kovaa ja seuran jäätyä häntäpäähän sai Hadžibegić potkut kesken kauden 1998–1999.


title: Faruk Hadžibegić

text: Sochaux-pestinsä jälkeen Hadžibegić toimi 1999 lyhyen aikaa Bosnia ja Hertsegovinan maajoukkueen päävalmentajana ja kaudella 2000–2001 hän nosti Real Betisin liigaan. Betis-pestinsä jälkeen Hadžibegić valmensi ESTAC Troyes'ta 2002–2003 ja tämän jälkeen Turkissa Gaziantepsporin, Diyarbarkirsporin ja Denizlisporin valmentajana.


title: Faruk Hadžibegić

text: Tammikuussa 2007 Hadžibegić palasi jälleen Ranskaan ryhdyttyään Chamois Niortais'n valmentajaksi. Hän toimi tehtävässä kauden loppuun. Seuraavaksi Hadžibegićistä tuli tammikuussa 2008 Dijonin päävalmentaja. Tästä pestistä hän sai potkut kesäkuussa 2008.


title: Faruk Hadžibegić

text: Joulukuussa 2009 Hadžibegić palkattiin SC Bastian päävalmentajaksi pelastamaan seura putoamiselta Nationaliin. Hän ei kuitenkaan onnistunut tehtävässään ja Bastia putosi kauden jälkeen Nationaliin. Tämä tiesi bosnialaiselle potkuja tehtävästä.


title: Faruk Hadžibegić

text: Lokakuun alussa 2010 Ranskan liigan hännille juuttunut sarjanousija AC Arles palkkasi Hadžibegićin uudeksi päävalmentajakseen. Bosnialainenkaan ei onnistunut pelastamaan sarjajumboksi juuttunutta Arles'ta putoamiselta, mutta hänen johdollaan seura kuitenkin saavutti kaksi voittoa kauden kolmesta. Putoamisesta huolimatta Hadžibegić sai jatkaa kauden jälkeen tehtävässään. Kausi 2011/12 lähti Arles'lta käyntiin huonosti ja syksyn mittaan otteet heikkenivät edelleen. Lopulta seurajohto erotti Hadžibegićin marraskuun lopulla Arles'n majaillessa putoamisviivan alapuolella.


title: Faruk Hadžibegić

text: Tammikuussa 2016 Hadžibegić palasi yli neljän vuoden tauon jälkeen valmennustehtäviin aloittaen Ligue 2:ssa heikosti pelanneen Valenciennes FC:n päävalmentajana. Hadžibegić nosti Valenciennesin sarjan keskikastiin ja joukkue säilytti sarjapaikkansa. Kaudella 2016/17 Valenciennes jäi jälleen kauas kärkitaistelusta ja sijoittui kauden päätteeksi sijalle 14. Kun kausi 2017/18 lähti myös käyntiin alavireisesti, sai Hadžibegić potkut syyskuussa 2017.


title: Faruk Hadžibegić

text: Lokakuun lopussa 2018 Hadžibegićista tuli Ligue 2:ssa putoamiskamppailuun juuttuneen Red Starin päävalmentaja.


title: Ratsastus kesäolympialaisissa 1968

text: Vuoden 1968 kesäolympialaisten ratsastus järjestettiin 18. – 21. lokakuuta 1968 Méxicossa, Meksikossa. Tämä oli 13. kerta kun laji oli mukana olympialaisten ohjelmassa. Mukana oli 125 osanottajaa 18 eri maasta. Tapahtumia oli kuusi.


title: Koston aika

text: Koston aika ("Straightheads") on brittiläinen rikos/draama elokuva, jonka ohjasi Dan Reed ja valmistui vuonna 2006. Pääosissa nähdään Gillian Anderson ja Danny Dyer.


title: Koston aika

text:
Elokuva kertoo nuoresta Alicesta, joka on työlleen omistautunut paljon. Hänen taloonsa tulee sähkömies nimeltä Adam, joka valmistelee hänen taloonsa turvajärjestelmän. Adamin saatua hommat hän torkahtaa puutarhatuoliin. Alicen palattua hän kertoo että järjestelmä on asennettu. Alice ehdottaa häntä tulemaan mukaan juhliinsa, jotka hänen pomonsa järjestää. Ajettuaan maaseudulle ja saavuttuaan talolle, Alice esittelee Adamin johtajalleen Mishalle. Tämän jälkeen juhlat jatkuvat normaalisti. Alice löytää Adamin puutarhasta yksinäisenä. Adamin kerrottua kuinka tylsää hänellä on, Alice alkaa harrastaa seksiä Adamin kanssa. Lopulta joukko päättää lähteä kotiin päin. Kotiintulo matkalla he ovat jeepin takana, ja jeeppi ei lisää nopeutta vaan hidastelee ohitettuaan jeepin Adam huutaa ""Runkkarit!"" koska he eivät uskoneet heti järkipuhetta. Alice törmää peuraan ja ehdottaa Adamille, että se on vietävä pois tieltä. Hinattuaan peuran syrjäiselle tielle. Joukko miehiä tulee pois autosta, ja he hakkaavat Adamin ja raiskaavat Alicen. Aamulla Adam herää ja löytää Alicen ja hän kysyy Adamilta "Tiedätkö mitä he tekivät minulle kun he lopettivat?". Kuukausi menee ja Alice tuntuu unohtavan tapahtuneen, mutta ei pysty. Alice päättää soittaa Adamille, että hän lähtisi mukaan isänsä mökille. Hän sai vihiä mukana olleesta miehestä, kun hän melkein osui ratsastajiin. Alice ja Adam menevät seuraavana päivänä talolle, jossa yksi miehistä "Heffer" asuu. Tapettuaan koiran he piilottavat sen metsään. Alice melkein ampuu Hefferin, kun hän tulee ulos talosta, mutta Adam kehottaa häntä odottamaan. Hefferin tytär Sophie saapuu ulos talostaan etsimään saksanpaimenkoiraansa Crisista. Alice ja Adam häipyvät. Huomenna Alice:n ollessa metsässä hän törmää Sophie:n ja hän kertoo että koiransa on karannut. Alice leikkii tyhmää ja sanoo, että ei tiedä että missä se on.
Huomenna Alice kertoo Adamille suunnitelmansa, ja he väittelevät kunnes Adam Alicen pyynnöstä suostuu asentamaan kamerat Hefferin taloon. Adam asentaa kamerat, mutta ei pääse pakoon, koska Hefferin ystävät saapuvat taloonsa. Keskustelutuokion jälkeen miehet häipyvät, ja Heffer sulloo itsensä autoon toivoen, että hän kuolee. Sophie karkaa ikkunasta. Alice löytää Hefferin autosta, mutta ei tapa täntä vaan kyselee. Adam on matkalla talolle. Heffer kertoo tarinansa, miksi he raiskasivat ja hakkasivat. Lopulta Hefferin kärsivällisyys loppuu ja hän yrittää hakata Alicen. Adam saapuu ja laittaa teippiä hänen suuhun, käsiin ja jalkoihin. Adam viiltää Hefferin farkut auki veitsellä ja Alice alkaa tökkiä hänen takapuoltaan kiväärillä, mutta ei halua tappaa häntä. Alice poistuu paikalta itkien ja yrittäen hajottaa kivääriä. Adam hakkaa Hefferin tainnoksiin, ja hakee kiväärin ulkoa ja tappaa hänen ystävänsä. Alice pakenee paikalta, löytäen Sophie-tytön ja palaa takaisin kaupunkiin. Elokuva päättyy kun Adam tappaa Hefferin ystävät, ja poistuu paikalta.


title: Narmada

text: Narmada (devanagari नर्मदा, ) on Intian keskiosassa virtaava joki. Se on 1 312 kilometriä pitkä ja Intian niemimaan viidenneksi suurin. Joki saa alkunsa Madhya Pradeshin osavaltiosta ja laskee länsisuuntaan Maharashtran ja Gujaratin osavaltioiden läpi Khambatinlahteen Arabianmereen. Narmada on Gangesin, Yamunan, Godavarin ja Kaverin ohella yksi hindujen pyhistä joista.


title: Kjell Dahlin

text:
Kjell Dahlin (s. 2. maaliskuuta 1963 Timrå, Ruotsi) on uransa lopettanut ruotsalainen jääkiekkoilija. Uransa jälkeen Dahlin on toiminut Winnipeg Jetsin pelaajatarkkailijana.
Dahlin oli Timrå IK:n kasvatti. Hän pelasi joukkueessa ensimmäiset miesten pelinsä I-divisioonassa kaudella 1978–1979, jolloin Dahlin oli vain 15-vuotias. Hän murtautui joukkueeseen 17-vuotiaana kaudella 1980–1981 ja teki 25 ottelussa tehot 7+12=19. Dahlin oli nostamassa Timråta Elitserieniin keväällä 1981. Kauden päätteeksi hänet valittiin Ruotsin vuoden junioripelaajaksi ja Montréal Canadiens varasi Dahlinin numerolla 82 . Elitserien-nousun jälkeen hän pelasi Timråssa kauden 1981–1982. Dahlin teki runkosarjassa tehot 16+7=23, mutta ne riittivät joukkueen sisäisen maalipörssin voittoon. Sisäisessä pistepörssissä hän oli toinen edellään vain Bo Berggren.


title: Kjell Dahlin

text: Kaudeksi 1982–1983 Dahlin vaihtoi Timråsta Färjestads BK:hon. Hän voitti joukkueessa Elitserienin hopeaa keväällä 1983. Kaudella 1983–1984 Dahlin oli Färjestadin paras maalintekijä 19 osumallaan, mutta hän teki kaudella 1984–1985 läpimurtonsa Elitserienissä tehoilla 21+25=46. Dahlin oli Färjestadin paras pistemies ja Elitserienin pistepörssin kuudes. Tuon kauden jälkeen hän siirtyi kaudeksi 1985–1986 Montréal Canadiensiin. Tulokaskausi toi Dahlinille 77 runkosarjaottelussa hyvät tehot 32+39=71, ja hän oli joukkueensa neljänneksi paras pistemies. Dahlin teki samalla Canadiensin joukkuekohtaisen tulokkaiden piste-ennätyksen, kun hänen silloinen joukkuetoverinsa, maanmies Mats Näslund oli saanut kaudella 1982–1983 tehot 26+45=71. Dahlin oli ehdolla vuoden tulokkaalle annettavan Calder Memorial Trophyn saajaksi, mutta palkinnon voitti Calgary Flamesin puolustaja Gary Suter. Dahlin valittiin kuitenkin tulokkaiden tähdistökentälliseen ja hän voitti keväällä 1986 Stanley Cupin.


title: Kjell Dahlin

text: Hienon tulokaskautensa jälkeen Dahlinin tehot NHL:ssä hiipuivat. Kaudet 1986–1987 ja 1987–1988 jäivät alle 50 ottelun mittaisiksi loukkaantumisten takia. Ne toivat Dahlinille vain 21 ja 25 pistettä. Hän palasi kaudeksi 1988–1989 Färjestadiin ja oli tehoilla 23+20=43 Elitserienin pistepörssin kolmas sekä maalipörssin toinen. Kaudella 1989–1990 Dahlin oli tehoilla 26+12=38 Färjestadin paras maalintekijä sekä liigan maalipörssin toinen. Hän voitti keväällä 1990 Elitserienin hopeaa, jota tuli myös keväällä 1991. Dahlin lopetti uransa kevääseen 1994.


title: Kjell Dahlin

text: Dahlin ei ole pelannut miesten arvokisoissa. Hän on edustanut Ruotsin A-maajoukkuetta yhteensä 11 ottelun verran.


title: Kjell Dahlin

text:
Dahlin pelasi alle 20-vuotiaiden MM-kilpailuissa vuosina 1982 ja 1983. Hän pelasi myös alle 18-vuotiaiden EM-kilpailuissa vuosina 1980 ja 1981 voittaen molemmista turnauksista pronssia. Vuoden 1981 turnauksessa Dahlin jakoi Ruotsin sisäisen pistepörssin voiton Peter Madachin kanssa molempien tehdessä tehot 4+5=9.
Dahlinin isoveli Anders edusti Elitserien-urallaan Timrå IK:ta ja Brynäs IF:ää. Andersin poika Tim Dahlin pelaa I-divisioonajoukkue Östersund Hockeyssä.


title: Mr. Nobody (elokuva)

text: Mr. Nobody on vuonna 2010 teatteriensi-iltansa saanut tieteiselokuva, jonka on ohjannut Jaco Van Dormael. Sen pääosissa esiintyvät Jared Leto, Diane Kruger, Linh Dan Pham, Sarah Polley, Natasha Little, Rhys Ifans ja Daniel Mays.


title: Mr. Nobody (elokuva)

text: "Mr. Nobodyn" maailmanensi-ilta oli Venetsian elokuvajuhlilla syyskuussa 2009.


title: Mr. Nobody (elokuva)

text: Elokuvan budjetti oli 37 miljoonaa euroa, mikä teki elokuvasta kaikkien aikojen kalleimman belgialaisen elokuvan. Elokuvan kuvaukset alkoivat vuonna 2007 ja kestivät 120 päivää. Sitä kuvattiin Belgiassa, Saksassa ja Kanadassa. Päähenkilön kokemat kolme elämää erotettiin toisistaan värikoodeilla ja musiikilla.


title: Bochner-integraali

text: Bochner-integraali eli Bochnerin integraali on sama kuin Lebesguen integraali paitsi että funktion arvot saavat olla missä tahansa Banach-avaruudessa sen sijaan, että niiden pitäisi olla kompleksisia tai välillä formula_1.


title: Bochner-integraali

text: Useimmat Lebesguen integraalia koskevat tulokset ovat tosia myös Bochnerin integraalille.


title: Bochner-integraali

text: Salomon Bochner määritteli Bochnerin integraalin vuonna 1933.


title: Katie Piper

text: Kate "Katie" Piper (s. 12. lokakuuta 1983 Andover, Hampshire, Iso-Britannia) on englantilainen entinen televisiojuontaja ja malli, joka maaliskuussa 2008 joutui miesystävänsä järjestämän happoiskun kohteeksi.


title: Katie Piper

text: Piperin 33-vuotias ihailija, Daniel Lynch, kamppailulajien harrastaja, sai hänet kiinnostumaan itsestään Facebookin kautta ja heille kehittyi suhde. Kaksi viikkoa seurustelun alkamisesta Lynch raiskasi Piperin väkivaltaisesti hotellihuoneessa. Kolme päivää myöhemmin Lynch sai anteeksipyynnöillään houkuteltua naisen tapaamiseen internetkahvilaan. Piperin matkan varrella sinne, Lynchin värväämä mies, Stefan Sylvestre heitti Piperin kasvoille rikkihappoa.


title: Katie Piper

text: Lynch ja Sylvestre tuomittiin teoistaan elinkautisiin vankeusrangaistuksiin.


title: Katie Piper

text: Piper, jonka koko kasvojen iho oli jouduttu yli 250:llä operaatiolla uusimaan, astui vammoistaan huolimatta julkisuuteen tv-dokumentin, kirjan ja perustamansa, vastaavista vammoista kärsivien ihmisten tukemiseksi tarkoitetun hyväntekeväisyyssäätiön, The Katie Piper Foundationin muodossa. Hän toimii myös Suomessa "Pilasin ulkonäköni"-nimellä ("My Beautiful Friends") esitettävän, vuonna 2011 Yhdysvalloissa alkaneen, tv-ohjelmasarjan juontajana.


title: Katie Piper

text: Piper avioitui vuonna 2015 Richard Suttonin kanssa ja heillä on vuonna 2014 syntynyt Belle-niminen tytär ja vuonna 2017 syntynyt Penelope Diane -niminen tytär.


title: 6666 Frö

text: 6666 Frö on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi, joka löydettiin UESAC-ohjelmalla ("The Uppsala-ESO Survey of Asteroids and Comets") vuonna 1993. Pikkuplaneetta sai nimensä skandinaavisen mytologian Frö-jumalan mukaan. Ennen nimeämistään asteroidi tunnettiin tunnuksella 1993 FG20. Koska Frön absoluuttinen magnitudi (H) on 14,2, sen läpimitta on todennäköisesti neljän ja yhdeksän kilometrin välillä.


title: (66666) 1999 TL9

text: (66666) 1999 TL (kirjoitetaan myös (66666) 1999 TL9) on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysivät K. Korlevic ja M. Juric vuonna 1999. Koska 1999 TL:n absoluuttinen magnitudi (H) on 15,1, sen läpimitta on todennäköisesti kolmen ja kuuden kilometrin välillä.


title: Chapter 27

text: Chapter 27 on yhdysvaltalainen elokuva John Lennonin murhaajasta, Mark David Chapmanista. Elokuvan pääroolissa Chapmania esittää Jared Leto. J. P. Schaeferin kirjoittama ja ohjaama elokuva tuli ensi-iltaan Sundance Film Festivalissa Tammikuussa 2007 Yhdysvalloissa ja Berlin Film Festivalissa helmikuussa.


title: Chapter 27

text: Aluksi "Chapter 27":n tuonti Yhdysvaltain teattereihin epäonnistui. Elokuva vuoti internetiin 23. maaliskuuta 2007. Elokuvateattereihin se tuli maaliskuussa 2008.


title: Chapter 27

text: Elokuva näyttää Chapmanin elämää kolme päivää ennen Lennonin murhaa 8. joulukuuta 1980. Sen tarkoitus on selittää Mark Chapmanin mieltä ja ajatuksia tuolta ajalta. Elokuvan juoni perustuu Jack Jonesin kirjoittamaan Mark David Chapmanin elämäkertaan, "Let Me Take You Down".


title: Chapter 27

text: Elokuvan nimi "Chapter 27" vihjaa jatkoa J. D. Salingerin romaaniin "Sieppari ruispellossa", jossa on 26 kappaletta. Chapman kantoi kirjaa kädessään ampuessaan John Lennonin. Chapmanilla oli pakkomielle kirjaan, ja hän yritti elää kuten kirjan päähenkilö Holden Caulfield.


title: Chapter 27

text: Jared Leto lihotti itseään yli 30 kiloa Chapmanin rooliin juomalla sulatettua jäätelöä, johon oli sekoitettu soijakastiketta ja oliiviöljyä. Nopean painonnousun aiheuttamista vaikutuksista keholleen Leto joutui käyttämään pyörätuolia.


title: Chapter 27

text: Elokuva sai jakautuneen vastaanoton kriitkoilta. Leton roolisuoritusta kehuttiin kuitenkin. "Chapter 27" sai enemmän huomiota kuin samaa teemaa käsittelevä brittiläinen elokuva "The Killing of John Lennon" (2006), joka kertoo enemmän yksityiskohtia Chapmanin aikaisemmasta elämästä.


title: 5236 Yoko

text: 5236 Yoko on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi, jonka löysivät Y. Mizuno ja T. Furuta vuonna 1990. Pikkuplaneetta sai nimensä Yoko Furutan mukaan, joka on löytäjistä jälkimmäisenä mainitun vaimo. Ennen nimeämistään asteroidi tunnettiin tunnuksella 1990 TG3. Yokon läpimitta on 8,98 kilometriä ja pyörähdysaika noin 2,77 tuntia.


Yhdysvaltain edustajainhuoneen vaalit 2010 järjestettiin 2. marraskuuta 2010 presidentti Barack Obaman ensimmäisen kauden puolivälissä. Vaaleissa valittiin kaikki edustajainhuoneen 435 paikkaa. Päättyneen kauden lopussa paikastaan luopui 37 edustajaa, joista 17 oli demokraatteja ja 20 republikaaneja. Republikaanit saivat 239 edustajaa, ja demokraatit 185. Vaalit olivat viimeiset, joissa vaalipiireinä käytettiin vuoden 2000 väestönlaskennasta muodostettuja alueita.


title: Yhdysvaltain edustajainhuoneen vaalit 2010

text: Puhemieheksi valittiin republikaaniedustaja John Boehner.


title: Greg Giraldo

text: Greg Giraldo (10. joulukuuta 1965 – 29. syyskuuta 2010) oli yhdysvaltalainen stand up -koomikko. Hän esiintyi "Comedy Central Roast" -televisiosarjassa.


title: Robert Morris

text: Robert Morris voi viitata johonkin seuraavista:


title: Ionuț Rada

text: Ionuț Alin Rada (s. 6. heinäkuuta 1982 Craiova, Romania) on romanialainen jalkapalloilija. Hän edustaa tällä hetkellä romanialaista CFR Clujia ja on pelipaikaltaan laita-tai keskuspuolustaja.


title: Ionuț Rada

text: Rada on edustanut uransa aikana useita eri romanialaisjoukkueita. Kesällä 2010 hän siirtyi nykyiseen seuraansa CFR Clujiin.


title: Yoko

text: Yoko tai Yōko voi tarkoittaa seuraavia:


title: Davide Lanzafame

text: Davide Lanzafame (s. 9. helmikuuta 1987 Torino) on italialainen jalkapalloilija, joka pelaa Serie A:ssa pelaavassa Bresciassa. Hän on lainalla Juventuksesta.


title: Davide Lanzafame

text: Lanzafame aloitti seurauransa Juventuksessa. Kaudella 2007-2008 hän oli lainalla Barissa, jossa hän teki 37 ottelussa kymmenen maalia. Sen jälkeen hän on pelannut Palermossa ja Parmassa. hän pelasi vain kolme ottelua Juventuksessa, kunnes siirtyi lainalle Bresciaan.


title: 10386 Romulus

text: 10386 Romulus on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi V. S. Casulli vuonna 1996. Kohde kiertää Aurinkoa päävyöhykkeen ulko-osissa. Pikkuplaneetta sai nimensä roomalaisen mytologian Romuluksen mukaan. Ennen nimeämistään asteroidi tunnettiin tunnuksella 1996 TS15. Tätä pikkuplaneettaa ei tule sekoittaa 87 Sylvian Romulus nimiseen kuuhun.


title: Romulus (täsmennyssivu)

text: Romulus voi viitata seuraaviin:


title: Edita Pieha

text: Edita Stanislavovna Pieha, synt. Édith-Marie Pierha (, ; s. 31. heinäkuuta 1937 Noyelles-sous-Lens, Ranska) on Venäjällä asuva ranskalaissyntyinen laulaja ja näyttelijä.


title: Edita Pieha

text: Pieha syntyi Ranskassa puolalaiseen perheeseen. Hänen isänsä Stanisław Piecha oli ammatiltaan kaivostyöläinen ja äiti Felicja Korolewska. Vuosina 1945–1955 Edita asui Puolassa äitinsä ja isäpuolensa kanssa. Vuonna 1955 hän muutti Leningradiin opiskelemaan psykologiaa. Hän aloitti laulamisen samana vuonna ja on tehnyt lukuisia lauluja, minkä lisäksi hän on näytellyt useissa neuvostoliittolaisissa ja venäläisissä elokuvissa. Uudenvuodenaattona 31. joulukuuta 1955 hän esitti laulun ”Autobus czerwony”, josta tuli erittäin suosittu Neuvostoliitossa. Hän on ollut Venäjän kansantaiteilija vuodesta 1988.


title: Edita Pieha

text: Editan tytär Ilona Bronevitskaja on suosittu näyttelijä ja laulaja. Hänen lapsenlapsensa Stas Pieha on myös suosittu laulaja ja näyttelijä. Hän voitti "Фабрика звёзд" (Fabrika zvjozd) -kykykilpailun vuonna 2005.


title: Edita Pieha

text: Venäjällä Edita on tunnettu aktivisti. Hän tukee humanitaarista apua ja orpokoteja.


title: Edita Pieha

text: Maaliskuussa 1973 Edita Pieha ja Družba-yhtye esiintyivät Suomessa Lahden Urheilutalossa sekä Helsingin Kulttuuritalossa. Družba-yhtyeen olivat perustaneet Leningradin konservatorion opiskelijat vuonna 1955, ja se oli lehti-ilmoituksen mukaan Neuvostoliiton suosituin viihdeorkesteri. Družban johtaja oli Aleksandr Bronevitski, jonka kanssa Pieha oli naimisissa vuodet 1957–1977.


title: Edita Pieha

text: Vuonna 1985 Pieha esiintyi New Yorkin Carnegie Hallissa.


title: Jarkko Laine -palkinto

text: Jarkko Laine -palkinto on joka toinen vuosi jaettava suomalainen kirjallisuuspalkinto. Palkinto jaetaan haastavalle kaunokirjalliselle teokselle. Sen suuruus on 10 000 euroa. Palkinto on nimetty kirjailija Jarkko Laineen mukaan.


title: Jarkko Laine -palkinto

text: Ensimmäinen Jarkko Laine -palkinto jaettiin toukokuussa 2011 Turussa. Palkintoraadin puheenjohtajana toimi Turun yliopiston rehtori Keijo Virtanen.


title: Jarkko Laine -palkinto

text: Palkinnon rahoittavat Haavikko-säätiö, Otava, Otavamedia, Tammi, Turun kaupunki, Turun yliopisto ja WSOY. Palkintoa hallinnoi Jarkko Laineen seura.


title: Torikeskus (kauppakeskus Jyväskylässä)

text: Jyväskylän Torikeskus on kauppakeskus Jyväskylän ydinkeskustassa. Torikeskuksen liiketarjonta keskittyy kauneudenhoitoon, terveyteen ja muotiin, keskuksesta löytyy myös kattavat ravintolapalvelut. Kaiken kaikkiaan kauppakeskus sisältää n. 40 eri alojen yritystä.


title: Torikeskus (kauppakeskus Jyväskylässä)

text: Torikeskus rakennettiin vuonna 1984, ja se sijaitsee Väinönkadun, Kauppakadun ja Yliopistonkadun ympäröimässä korttelissa. Samaisesta korttelista löytyy kauppakeskus Tawast ja Hoviraitti. Jyväskylän keskustan muut kauppakeskukset: Forum, Jyväskeskus ja Jyväskylän Sokos sijaitsevat Torikeskuksen ympärillä. Keskukset muodostavat Jyväskylän ydinkeskustan ja Kompassiaukion ympäristön.


title: Torikeskus (kauppakeskus Jyväskylässä)

text: Kauppakeskuksen kotisivut: www.torikeskus.fi


title: Torikeskus (kauppakeskus Jyväskylässä)

text: Kauppakeskus Facebookissa: www.facebook.com/torikeskus


title: The Washington Times

text: The Washington Times on päivittäinen broadsheet-sanomalehti, joka ilmestyy Washington DC:ssä. Sanomalehti on perustettu vuonna 1982, ja sen perusti Yhdistymiskirkon johtaja Sun Myung Moon. Tällä hetkellä sen omistajana toimii monialayritys Operations Holdings, Inc., ja päätoimittajana on Christopher Dolan. Lehden poliittista kantaa pidetään konservatiivisena ja republikaanipuolueen politiikkaa myötäilevänä.


title: Still Struggling for Freedom

text: Still Struggling for Freedom on suomalaisen Tasavallan Presidentti -yhtyeen vuonna 2001 ilmestynyt konserttitallenne. Levyllä soittava kokoonpano on sama kuin Tasavallan Presidentin debyyttialbumilla.


title: Still Struggling for Freedom

text: Albumi on äänitetty Helsingissä Savoy-teatterissa sekä Kanneltalossa.


title: Ratsastus kesäolympialaisissa 1972

text: Vuoden 1972 kesäolympialaisten ratsastus järjestettiin 29. elokuuta – 9. syyskuuta 1972 Münchenissä, Länsi-Saksassa. Tämä oli 14. kerta kun laji oli mukana olympialaisten ohjelmassa. Mukana oli 179 osanottajaa 27 eri maasta. Tapahtumia oli kuusi.


title: Huoltotase

text: Huoltotase on kansantalouden kokonaistarjonnan ja kokonaiskysynnän tase. Siitä näkyy mihin kansantalouden hyödykkeet on käytetty sekä mistä ne ovat peräisin. Sen rakenne on seuraavanlainen:


title: Huoltotase

text:
Bruttokansantuote (eli Y)
+ Tuonti (eli M)
= Kokonaistarjonta
---
Kulutus (yksityinen ja julkinen) (eli C ja G)
+ Investoinnit (yksityinen ja julkinen) (eli I)
+ Vienti (eli X)
+ Varastojen muutos
= Kokonaiskysyntä


title: Huoltotase

text: Huoltotase voidaan esittää siis muodossa: Y + M = C + G + I + X


title: Huoltotase

text: Kokonaiskysyntä ja kokonaistarjonta ovat aina tasapainossa. Mikäli näin ei ole, tasaus tehdään varastojen muutoksella.


title: Joint Tactical Radio System

text: Joint Tactical Radio System on yhdysvaltalainen ohjelma, jonka tarkoituksena on kehittää ohjelmistoradiojärjestelmä sotilaalliseen käyttöön siten, että aaltomuodot vakioidaan ja ohjelmistoradio kykenee käsittelemään uudet ja olemassa olevat aaltomuodot.


title: Joint Tactical Radio System

text: Joint Tactical Radio System koostuu viidestä käyttöönottoluokka 1:n (ACAT I) ja yhdestä käyttöönottoluokan 3:n teknologiaohjelmasta.